Datganiad Ysgrifenedig - Ymateb Llywodraeth Cymru I Adroddiad Flynn (6 Hydref 2015) | LLYW.CYMRU\nDatganiad Ysgrifenedig - Ymateb Llywodraeth Cymru I Adroddiad Flynn\nAr 14 Gorffennaf, cyhoeddais yn llawn a heb ei olygu, adroddiad annibynnol Dr Margaret Flynn i achosion o esgeulustod a cham-drin yn ne-ddwyrain Cymru a ddaeth yn adnabyddus fel Ymgyrch Jasmine, sef enw ymchwiliad cysylltiedig gan yr heddlu. Roedd adroddiad Dr Flynn yn manylu mewn cronoleg a dadansoddiad cynhwysfawr y drasiedi a ddigwyddodd i dros gant o ddioddefwyr a'u teuluoedd.\nBydd Aelodau'n cofio yn y cyfarfod llawn ar y diwrnod hwnnw, sut y daeth pob ochr o’r Cynulliad ynghyd i gydymdeimlo â'r teuluoedd dan sylw, ac i ymrwymo i weithio gyda'i gilydd i wneud yn siŵr na fyddai’r digwyddiadau erchyll hyn yn digwydd eto yn y dyfodol.\nRoedd adroddiad Dr Flynn yn cynnwys 12 o argymhellion pwysig. Wrth wneud Datganiad Llafar ar y diwrnod pan gyhoeddwyd yr adroddiad, ymrwymais i ddychwelyd at aelodau yn y sesiwn hon i roi’r newyddion diweddaraf iddynt am ymateb Llywodraeth Cymru. Fodd bynnag, gan fod mwyafrif yr argymhellion yn ymwneud â sefydliadau y tu allan i gylch gwaith Llywodraeth Cymru, dywedais wrth aelodau ar y diwrnod hwnnw hefyd fy mod wedi ysgrifennu at yr amrywiol bartïon, i ofyn am eu hymateb.\nFelly, gallaf heddiw amlinellu ymateb Llywodraeth Cymru i'r pedwar argymhelliad a gyfeiriwyd ati neu at y GIG yng Nghymru, ynghyd â'r rheini gan gyrff perthnasol eraill. Rwyf wedi cyhoeddi'r ymatebion hyn.\n1. y sector cartrefi gofal preswyl a nyrsio:\n(i) yn cael ei wneud yn sector o bwys strategol cenedlaethol i Gymru, gan gydnabod bod buddsoddiad isel yn y system gofal iechyd yn golygu costau uwch i'r Gwasanaeth Iechyd Gwladol a bod hynny'n effeithio ar botensial economaidd drwy fethu hyrwyddo gweithlu modern a hyfforddedig\n(ii) mabwysiadu polisïau clir i reoleiddio a galluogi ymyriad yn y 'farchnad' gofal cymdeithasol i wella ansawdd y gofal drwy fynd i'r afael yn uniongyrchol â materion fel cyflog ac amodau gwaith, lefelau staffio a gwybodaeth ac arbenigedd comisiynwyr gwasanaethau a ariennir yn gyhoeddus\n(iii) sicrhau bod rheolwyr cartrefi gofal wedi eu cofrestru, ac yn aelodau o gorff proffesiynol sy'n pennu safonau proffesiynol, yn meddu ar bwerau disgyblu ac yn rhoi llais iddynt ar bolisi cenedlaethol, a\n(iv) datblygu dangosyddion ansawdd credadwy i lywio cynllunio strategol ar gyfer iechyd a gofal cymdeithasol\nMae Llywodraeth Cymru yn derbyn yr argymhelliad hwn.\nMae Llywodraeth Cymru yn cytuno â Dr Flynn bod y sector gofal cymdeithasol yn sector o bwys cenedlaethol mawr. Mae hyn yn wir nid yn unig oherwydd ei bwysigrwydd ym mywydau nifer o bobl, ond oherwydd ei berthynas agos â gwasanaethau cyhoeddus eraill - iechyd yn amlwg, ond hefyd tai, hamdden ac amrywiaeth o wasanaethau cyhoeddus.\nMae ein Bil Rheoleiddio ac Arolyguac Gofal Cymdeithasol (Cymru) yn amlinellu pwerau newydd i Weinidogion Cymru lywio'r farchnad yn y ffordd a ddisgrifir gan Dr Flynn. Mae'r Gweinidog Iechyd a Gwasanaethau Cymdeithasol hefyd yn ymchwilio ar hyn o bryd i sut y mae pethau fel cyflog ac amodau yn effeithio ar ansawdd gwasanaethau yn y sector.\nCredaf fod sefydlu Gofal Cymdeithasol Cymru drwy'r Bil Rheoleiddio ac Arolygu Gofal Cymdeithasol (Cymru) yn ddull pwerus i gyflawni argymhellion Dr Flynn mewn perthynas â rheolwyr. Bydd yn cadw cofrestr o reolwyr, rhoi llwybr clir iddynt ar gyfer datblygu gyrfa a chynnig fforwm iddynt drafod a chyfrannu at ddatblygu syniadau ar bob lefel.\nO ran dangosyddion ansawdd, mae'r Llywodraeth wedi nodi o'r dechrau gwasanaeth hwn ei hymrwymiad i roi dulliau effeithiol ar waith i fesur yr effaith y mae gwasanaethau yn ei chael ar fywydau pobl. Mae'r fframwaith canlyniadau cenedlaethol ar gyfer pobl sydd angen gofal a chymorth o dan y Ddeddf Gwasanaethau Cymdeithasol a Llesiant yn nodi beth mae llesiant yn ei olygu i bobl sydd angen gofal a chymorth a sut y byddwn yn mesur a yw llesiant yn cael ei gyflawni. Bydd nifer o wasanaethau yn cefnogi pobl i gyflawni llesiant, ac mae hyn yn cynnwys y sector cartrefi gofal preswyl a nyrsio. Bydd y fframwaith canlyniadau yn darparu gwell tryloywder ar p'un a yw gwasanaethau gofal a chymorth yn gwella canlyniadau llesiant ar gyfer pobl sydd angen gofal a chymorth a gofalwyr sydd angen cymorth yng Nghymru gan ddefnyddio dangosyddion cyson y mae modd eu cymharu. Bydd hyn yn dangos beth sydd angen ei wneud i wella llesiant pobl yn hytrach na chanolbwyntio ar y prosesau sy'n ymwneud â darparu gwasanaethau cymdeithasol.\n2. Llywodraeth Cymru, mewn cydweithrediad ag Iechyd Cyhoeddus Cymru, yn sicrhau bod:\n(i) arwyddocâd briwiau pwysedd dwfn yn cael ei ddyrchafu i gyflwr hysbysadwy\n(ii) uwch-glinigwyr, gan gynnwys Cofrestryddion, Meddygon Teulu a Nyrsys Hyfywedd Meinwe, yn cymryd rôl arweiniol i atal briwiau pwysedd y gellir eu hosgoi ac i ddatblygu Cofrestrfa Glwyfau Genedlaethol, gyda chymorth y Ganolfan Arloesi ym maes Gwella Clwyfau\n(iii) uwch-glinigwyr yn gyfrifol am hysbysu Iechyd Cyhoeddus Cymru am friwiau pwysedd dwfn a\n(iv) lle mae Iechyd Cyhoeddus Cymru wedi cael ei hysbysu am fodolaeth briwiau pwysedd dwfn, bod proses lle mae'r wybodaeth honno yn cael ei chyfleu i Arolygiaeth Gofal a Gwasanaethau Cymdeithasol Cymru neu Arolygiaeth Gofal Iechyd Cymru ac awdurdodau comisiynu priodol yn ogystal â theuluoedd pobl\nBydd Llywodraeth Cymru yn cyflwyno system monitro ac adrodd newydd i gofnodi a chyhoeddi achosion o niwed pwysedd y gellir ei osgoi mewn cartrefi gofal a chynyddu'r cymorth sydd ar gael i fynd i'r afael â methiannau yn y system.\nBydd rhaglen raddol o waith yn cael ei chynnal i gyflwyno system adrodd newydd fel bod modd adrodd ar achosion fesul mis; yna, caiff yr wybodaeth hon ei chyhoeddi ar wefan gyhoeddus.. Bydd Iechyd Cyhoeddus Cymru yn rhan o'r gwaith datblygu hwn i sicrhau bod ei swyddogaeth arsyllu a'i swyddogaeth i wella gwasanaethau yn cael eu defnyddio dan y trefniadau newydd.\nWrth wneud y gwaith hwn, derbynnir y bydd diffiniadau Panel Cynghori Ewrop ar wlserau yn cael eu defnyddio. Felly, bydd y system adrodd newydd a'r gofrestrfa clwyfau y cyfeirir atynt yn yr argymhellion yn canolbwyntio ar wlserau gradd 3, 4 a rhai nad oes modd eu gosod mewn unrhyw ddosbarth.\nMae Llywodraeth Cymru yn derbyn bod cyflwyno'r trefniant newydd hwn yn rhoi ysgogiad i welliannau a welwyd eisoes o ganlyniad i argymhellion Ymddiried mewn Gofal (2014) yn y GIG yng Nghymru.\n3. proses Amddiffyn Oedolion Agored i Niwed:\n(i) diffinio ei swyddogaethau'n fwy cul ac yn fwy realistig\n(ii) cryfhau canlyniadau amddiffynnol i unigolion lle ceir honiad neu dystiolaeth bod niwed wedi digwydd, drwy sicrhau bod naill ai asesiad gofal neu adolygiad o gynllun gofal yr unigolyn hwnnw yn cael ei gynnal. Dylai'r broses arwain at weithredu penodol yn hytrach na phenderfyniad yn unig, er enghraifft penderfyniad o gam-drin sefydliadol\n(iii) sicrhau bod y GIG yn atebol am gyflawni ei gyfrifoldeb arweiniol ar gyfer ymchwilio i gyflyrau mawr a allai fod yn farwol fel briwiau pwysedd dwfn yn y sector gofal preswyl a nyrsio\nDrwy ein Deddf Gwasanaethau Cymdeithasol a Llesiant (Cymru) 2014, rydym yn darparu fframwaith cryfach i amddiffyn oedolion sy’n agored i niwed, a luniwyd drwy raglen gynhwysfawr o ymgysylltu a chyd-gynhyrchu gyda’r sector a dinasyddion.\nBydd y gwaith hwn yn cryfhau ac yn gwella arferion diogelu, gan roi cyfarwyddiadau i fyrddau iechyd a phartneriaid perthnasol eraill wrth arfer eu dyletswydd i adrodd am oedolion yr amheuir eu bod yn cael eu cam-drin neu eu hesgeuluso, neu sydd mewn perygl o fod. Rhaid i ganlyniad ymholiad diogelwch gael ei gofnodi yng nghynllun gofal a chymorth unigolyn, gan gynnwys pa gamau diogelwch a chamau gweithredu cysylltiedig a gaiff eu cymryd a chan bwy, er mwyn sicrhau canlyniadau gwell ar gyfer yr unigolyn hwnnw.\nBydd canllawiau a gweithdrefnau diwygiedig yn deillio o weithredu’r Ddeddf ym mis Ebrill 2016, ac yn sicrhau mwy o atebolrwydd ac arferion cyson gan weithwyr proffesiynol ar bob lefel ar draws y maes iechyd, awdurdodau lleol a’r heddlu i amddiffyn oedolion a phlant sy’n agored i niwed. Bydd hyn yn sicrhau ymatebion priodol ac amserol i bryderon sy’n adlewyrchu cyfrifoldebau penodol partneriaid diogelu, yn unigol a gyda’i gilydd, i arwain a mynd i’r afael phryderon neu gyflyrau, gan gynnwys briwiau pwysedd dwfn. Bydd y gwersi sy'n deillio o achosion fel hyn yn cael eu defnyddio i wneud gwelliannau ar draws sefydliadau fel rhan o amgylchedd o heriau cadarn a chefnogol.\n4. Dylid cynnal cwest, er gwaethaf y ffaith bod marwolaethau Stanley Bradford, Megan Downs, Edith Evans, Ronald Jones ac eraill yn hysbys i’r Crwner ac wedi’u cofrestru eisoes\nDerbyniais ymateb gan Grwner Gwent, David T Bowen ar 21 Awst. Mae eisoes wedi cynnal cyfarfodydd gyda chynrychiolwyr o Ymgyrch Jasmine a'r Awdurdod Gweithredol Iechyd a Diogelwch i drafod ffordd ymlaen.\nYsgrifennodd Mr Bowen i mi eto ar 30 Medi gyda diweddariad, gan ddweud ei fod mewn cysylltiad â rhanddeiliaid perthnasol ac mae bellach yn gwbl glir bod nifer o'r marwolaethau y cyfeirir atynt yn adroddiad Dr Flynn digwydd y tu allan i'w awdurdodaeth. Mr Bowen yn dod i'r casgliad ei ddiweddariad drwy rhoi tawelwch meddwl i mi lle y mae ganddo awdurdodaeth, a lle mae'r gyfraith yn mynnu, bydd cwest yn cael ei gynnal ac mae eisoes yn gweithio i'r perwyl hwnnw.\n5. Bod Heddlu Gwent yn rhoi’r wybodaeth a baratowyd gan aelodau'r panel arbenigol i deuluoedd y bobl hŷn yn y chwe chartref sy’n rhan o Ymgyrch Jasmine ac yn sicrhau bod y teuluoedd hyn yn cael cymorth yn ystod y broses hon ac ar ôl hynny\nYsgrifennodd Prif Gwnstabl Heddlu Gwent, Jeff Farrar ataf yn gyntaf ar 15 Gorffennaf yn cydnabod adroddiad Dr Flynn ac yn cefnogi'r argymhelliad y dylai Heddlu Gwent roi’r wybodaeth gan y panel o arbenigwyr, i deuluoedd. Fodd bynnag, er mai Heddlu Gwent fyddai’n dal yr wybodaeth hon, byddai angen i Mr Farrar drafod y mater gyda'r Awdurdod Gweithredol Iechyd a Diogelwch a Gwasanaeth Erlyn y Goron i sicrhau ei fod yn gyfreithiol briodol i wneud hynny gan mai'r Awdurdod Gweithredol Iechyd a Diogelwch sydd bellach yn gyfrifol am erlyniad Dr Das, erlyniad sydd wedi’i atal ar hyn o bryd.\nAr 25 Medi, derbyniais ail lythyr yn dweud bod cyfarfod wedi’i gynnal rhwng Heddlu Gwent, yr Awdurdod Gweithredol Iechyd a Diogelwch a Gwasanaeth Erlyn y Goron. Mae Mr Farrar yn mynd ymlaen i ddweud, yng ngoleuni ymchwiliadau’r crwner sydd ar y gweill, ac y mae disgwyl iddynt gael eu cynnal gan Mr David Bowen, Crwner Ei Mawrhydi yng Ngwent, y gallai tystion arbenigol gael eu galw i roi tystiolaeth yn y gwrandawiadau hyn, ac y byddai datgelu’r wybodaeth hon ar hyn o bryd yn niweidiol i ymchwiliadau’r crwner.\n6. Bod GIG Cymru yn ystyried sut y mae uwch-glinigwyr yn ymgymryd â’r cyfrifoldeb am roi gwybod i'r Crwner am farwolaethau mewn ysbytai ac yn ystyried yr angen am ragdybiaeth gyfreithiol o blaid rhoi gwybod i'r Crwner am farwolaethau preswylwyr cartrefi preswyl a nyrsio\nMae'r argymhelliad hwn wedi'i anelu at GIG Cymru. Fodd bynnag, gan ei fod yn ymwneud â hysbysu'r crwner am farwolaethau, cyfrifoldeb y Weinyddiaeth Gyfiawnder yw hynny. Felly, rwyf wedi ysgrifennu'n bersonol at yr Ysgrifennydd Gwladol i dynnu ei sylw at adroddiad Adolygiad Flynn a gofyn iddo ymateb i'r argymhelliad hwn, y byddaf yn ei gyhoeddi cyn hir ynghyd ’r rhai eraill, ar ein gwefan.\nMae'n bwysig nodi fodd bynnag bod Byrddau Iechyd Lleol Cymru, ers 2012, wedi datblygu a chyflwyno proses o adolygu nodiadau achos marwolaethau cleifion sy’n marw mewn ysbytai acíwt. Mae dwy ran i’r broses hon: mae’n rhoi cyfle i nodi them u a meysydd i’w gwella; mae hefyd yn rhoi sicrwydd i deuluoedd bod y gofal wedi cael ei adolygu, ac os bydd unrhyw bryderon yn codi, yna bydd yn destun adolygiad manylach. Ar hyn o bryd, mae adolygiadau o farwolaethau wedi’u cyfyngu i ysbytai yn y rhan fwyaf o ardaloedd, ond y bwriad yw eu hehangu i gynnwys marwolaethau sy'n digwydd yn y gymuned o dan ofal meddygon teulu. Mae’r broses hon yn cael ei chynllunio i sicrhau y bydd yn gallu addasu i newidiadau a fydd yn digwydd i’r broses o lunio tystysgrifau marwolaeth yn y dyfodol, sy’n cael eu cyflwyno gan Lywodraeth y DU, gan gynnwys cyflwyno swyddi Archwilwyr Meddygol.\nFel y nodwyd yn flaenorol, nid yw mwyafrif yr argymhellion yn yr adroddiad yn ymwneud â Llywodraeth Cymru na chyrff y mae'n gyfrifol amdanynt. Fodd bynnag, rwyf wedi ysgrifennu at bob un o'r cyrff hynny yn gofyn am ymateb.\nEr budd yr aelodau fodd bynnag, rwyf wedi rhestru'r argymhellion eraill isod, ynghyd â rhywfaint o wybodaeth am yr ymatebion gan y cyrff perthnasol:\n7. Bod y Cyngor Meddygol Cyffredinol (GMC) yn:\n(i) cydweithio â GIG Cymru i ganfod ffyrdd o reoli gwrthdaro buddiannau sy'n codi yn sgil derbyn cleifion Meddygon Teulu ac unigolion cofrestredig eraill y Cyngor Meddygol Cyffredin (meddygon ymgynghorol mewn ysbytai er enghraifft) i gartrefi preswyl a nyrsio lle mae meddygon o'r fath yn gyfarwyddwyr cwmni, neu'n perthyn i gyfarwyddwyr y cartrefi hyn\n(ii) sicrhau bod pob Meddyg Teulu ac unigolion cofrestredig eraill y Cyngor Meddygol Cyffredinol yn cael gwybod am yr hyn sy'n cyfrif fel gwrthdaro buddiannau a sut i reoli hyn yn ymarferol. O ystyried y byddai datgan gwrthdaro ar ei ben ei hun wedi bod yn ddull diogelu annigonol o ystyried canfyddiadau'r Adolygiad hwn, efallai y bydd y Cyngor Meddygol Cyffredinol am ystyried yr enghraifft benodol o glinigwyr sy’n berchen ar gartrefi nyrsio a gofal\n(iii) ystyried yn ei adolygiad o'r Gofrestr Feddygol, y potensial ar gyfer cofnodi gwybodaeth am wrthdaro buddiannau sydd wedi'i ddatgan\nDerbyniais ymateb gan Niall Dickson, Prif Weithredwr y Cyngor Meddygol Cyffredinol, ar 24 Awst.\nYn ei lythyr, dywedodd Mr Dickson bod y Cyngor Meddygol Cyffredinol yn derbyn argymhelliad 7(i) yn llawn, ac y bydd yn cydweithio â GIG Cymru i weld pa gamau pellach y gellir eu cymryd. Mae'n dweud bod adroddiad Dr Flynn yn dangos pa mor bwysig yw bod meddygon yn agored ac yn onest wrth ddatgan unrhyw wrthdaro buddiannau posibl ac na ddylent byth â gadael i unrhyw wrthdaro o'r fath ddylanwadu ar y gofal neu'r driniaeth y mae cleifion yn eu derbyn.\nCaiff Argymhelliad 7(ii) hefyd ei dderbyn, mewn egwyddor. Bydd y Cyngor Meddygol Cyffredinol yn parhau i godi ymwybyddiaeth ymhlith meddygon am ein canllawiau presennol ar drefniadau ariannol a masnachol a gwrthdaro buddiannau, sy'n nodi'n glir y dylai meddygon ddatgan unrhyw fuddiannau mewn cartrefi nyrsio neu gartrefi gofal, gan gynnwys buddiannau pobl sy'n agos atynt. Mae Mr Dickson yn dweud wrthyf y bydd y Cyngor Meddygol Cyffredinol yn datblygu adnoddau ychwanegol, fel astudiaethau achos, i helpu meddygon i ddeall eu cyfrifoldebau yn ymarferol.\nO ran perchnogaeth cartrefi nyrsio a chartrefi gofal, bydd y Cyngor Meddygol Cyffredinol yn gweithio gydag Arolygiaeth Gofal Iechyd Cymru i edrych ar ba gamau effeithiol pellach y gellir eu cyfiawnhau, a bydd hefyd yn gweithio gydag Arolygiaeth Gofal Iechyd Cymru i weld a ydynt yn dymuno rhoi unrhyw gyfyngiadau yn eu lle.\nMewn ymateb i argymhelliad 7(iii) mae Mr Dickson yn fy hysbysu eu bod eisoes yn ystyried cynnwys gwrthdaro buddiannau ar y gofrestr feddygol, fel rhan o'u hadolygiad presennol o'r Rhestr o Ymarferwyr Meddygol Cofrestredig.\nByddwn yn ysgrifennu at gyrff proffesiynol a phwyllgorau meddygol lleol meddygon teulu, i dynnu eu sylw at y negeseuon allweddol sy’n codi o’r adroddiad a'u hatgoffa i reoli gwrthdaro buddiannau (gan gynnwys cysylltiadau teuluol). Gofynnir i bob corff a phwyllgor ystyried yr argymhellion a chryfhau canllawiau sy’n ymwneud gwrthdaro buddiannau fel sy’n briodol.\nByddwn hefyd yn ysgrifennu at y Cyngor Meddygol Cyffredinol a GIG Cymru yn gofyn iddynt gwrdd â Llywodraeth Cymru i nodi ffyrdd o waredu/ lleihau / rheoli'r achosion penodol hyn o wrthdaro buddiannau mewn perthynas â chartrefi preswyl a nyrsio pan fo meddygon yn gyfarwyddwyr cwmni, neu'n perthyn i gyfarwyddwyr y cartrefi hyn. Yn ogystal â hyn, byddwn yn gweithio'n agos ag Arolygiaeth Gofal a Gwasanaethau Cymdeithasol Cymru (AGGCC), Arolygiaeth Gofal Iechyd Cymru a'r Byrddau Iechyd i weld a oes angen ystyried unrhyw newidiadau i ddeddfwriaeth reoleiddiol a / neu safonau cenedlaethol.\n8. Bod y Cyngor Meddygol Cyffredinol a'r Cyngor Nyrsio a Bydwreigiaeth yn ystyried yr angen am ddiwygio parhaus i sicrhau bod gweithdrefnau addasrwydd i ymarfer yn cael eu cynnal mor gyflym ag sy'n ymarferol, wrth gynnal eu prif ddiben o amddiffyn y cyhoedd\nMewn perthynas ag argymhelliad 8, sydd wedi'i anelu'n benodol at y Cyngor Meddygol Cyffredinol a'r Cyngor Nyrsio a Bydwreigiaeth, gallaf gadarnhau bod y Cyngor Meddygol Cyffredinol yn derbyn hyn yn llawn ac eisoes wedi ymrwymo i ddiwygio eu gweithdrefnau addasrwydd i ymarfer drwy newid y ffordd y maent yn ymchwilio i achosion a symleiddio eu prosesau dyfarnu.\nAr 4 Medi, roeddwn yn hapus cael derbyn ymateb gan Jackie Smith, Prif Weithredwr y Cyngor Nyrsio a Bydwreigiaeth, sy'n croesawu'r argymhelliad sy'n atgyfnerthu eu hamcan i gymryd camau cyflym a theg i ymdrin ag unigolion pan fo'u huniondeb neu eu gallu i ddarparu gofal diogel yn cael ei gwestiynau, gan sicrhau bod gan y cyhoedd hyder yn ansawdd a safonau'r gofal a ddarperir gan nyrsys a bydwragedd.\nBydd hefyd o ddiddordeb i aelodau bod y Cyngor Nyrsio a Bydwreigiaeth bellach wedi gorffen ei weithdrefnau disgyblaeth mewn perthynas â'r digwyddiadau hyn, ac wedi cytuno i gwrdd â’r teuluoedd yn y dyfodol agos.\n9. Bod y Cyfarwyddwr Erlyniadau Cyhoeddus yn cyfeirio Ymchwiliad Ymgyrch Jasmine at yr Adran Troseddau Arbennig a Gwrthderfysgaeth (yr Adran Troseddau Arbennig gynt) Gwasanaeth Erlyn y Goron\nAr 31 Gorffennaf, derbyniais lythyr gan Alison Saunders, Cyfarwyddwr Erlyniadau Cyhoeddus mewn ymateb i argymhellion Dr Flynn. Er bod Ms Saunders yn croesawu adroddiad Dr Flynn, sy'n tynnu sylw at nifer o faterion y dylai bob asiantaeth eu hystyried a mynd i'r afael â hwy wrth symud ymlaen, mae Ms Saunders hefyd yn dweud bod yr achos hwn wedi cael ei gyfeirio at yr Adran Troseddau Arbennig yn flaenorol, a edrychodd ar y nodiadau adolygu achosion, a phenderfyniadau yn ymwneud â chyhuddiadau ac ansawdd a sicrhawyd gan gyfreithiwr profiadol o'r Adran Troseddau Arbennig. Mae Ms Saunders yn dweud nad oes angen cyfeirio’r mater eto.\n10. Bod Cyngor Cenedlaethol Penaethiaid yr Heddlu (NPCC) yn sicrhau bod blaenoriaeth ymchwiliad heddlu yn cyflawni gallu (a) Arolygiaeth Gofal a Gwasanaethau Cymdeithasol Cymru (AGGCC) a (b) rheoleiddwyr proffesiynol, fel y Cyngor Meddygol Cyffredinol, y Cyngor Nyrsio a Bydwreigiaeth a Chyngor Gofal Cymru i ddatblygu camau gweithredu sifil a throseddol; a mynd i'r afael â phryder am addasrwydd honedig i ymarfer o fewn amserlen a ddiffinnir\n11. Bod Cyngor Cenedlaethol Penaethiaid yr Heddlu, yr Awdurdod Gweithredol Iechyd a Diogelwch, Arolygiaeth Gofal a Gwasanaethau Cymdeithasol Cymru a'r rheoleiddwyr proffesiynol yn rhannu'r hyn a ddysgwyd o ganlyniad i’r Adolygiad hwn, gan gydweithio ymhellach i bennu a chadarnhau cydrannau fframwaith ar gyfer cynnal gweithredu amserol ar y cyd yn y dyfodol\nAr 9 Medi, derbyniais ymateb gan y Prif Gwnstabl Sara Thornton, Cadeirydd Cyngor Cenedlaethol Penaethiaid yr Heddlu. Mae'n credu mai'r hyn sy'n ganolog i'r argymhellion yw'r angen i'r rheini sy'n ymchwilio i achosion difrifol o gam-weithredu difrifol yn y sector gofal gydweithio'n glir ac yn effeithiol. Dylai'r holl sefydliadau a enwir ddeall a chytuno ar unrhyw ymatebion i'r argymhellion hyn.\nAm y rheswm hwn, cefais un ymateb cyfunol gan y Prif Gwnstabl Sara Thornton yn nodi'r cynnydd sy'n cael ei wneud. Roedd y cydweithrediad yn cynnwys Neil Craig, Pennaeth Gwaith Maes Cymru, yr Awdurdod Gweithredol Iechyd a Diogelwch, Steve Thomas, Prif Weithredwr, Cymdeithas Llywodraeth Leol Cymru, David Francis, Dirprwy Brif Arolygwr, Arolygiaeth Gofal a Gwasanaethau Cymdeithasol Cymru, Jackie Smith, Prif Weithredwr, y Cyngor Nyrsio a Bydwreigiaeth, Niall Dickson, Prif Weithredwr, y Cyngor Meddygol Cyffredinol a Rhian Williams, Prif Weithredwr, Cyngor Gofal Cymru.\nI grynhoi, credai'r Grŵp ei bod yn werth ymateb i'r cwestiwn 'Beth fyddai'n wahanol pe bai'r digwyddiadau a arweiniodd at adroddiad Flynn yn digwydd heddiw?' yn hytrach nag ateb yr argymhellion yn uniongyrchol.\nDywedodd y Prif Gwnstabl Thornton bod newidiadau sylweddol wedi'u gwneud i'r fframwaith deddfwriaethol yn y deng mlynedd ers dechrau Ymgyrch Jasmine, a bod cynnydd sylweddol wedi'i wneud wrth ddatblygu ein fframweithiau cydweithredol. Mae'r newidiadau hynny wedi arwain at well dealltwriaeth o rolau a chylchoedd gwaith ei gilydd; ac mae ein cydberthnasau, sy'n arwain at gydweithio, llawer yn gryfach. Cytunodd y grŵp i ddeall yn well sut i gefnogi gwaith ei gilydd i sicrhau'r ymatebion a'r canlyniadau cywir mewn modd rhagweithiol ac amserol wrth ymateb i ddigwyddiad.\n12. Bod Comisiwn y Gyfraith yn adolygu'r sefyllfa gyfreithiol bresennol mewn perthynas â chwmnïau preifat gyda pherthnasedd penodol at lywodraethu corfforaethol y sector gofal preswyl a nyrsio\nYn fwy diweddar, rwyf hefyd wedi derbyn e-bost gan Elaine Lorimer, Prif Weithredwr Comisiwn y Gyfraith, yn fy hysbysu bod Comisiwn y Gyfraith yn cytuno bod yr adroddiad annibynnol wedi codi materion difrifol iawn, a bod Comisiwn y Gyfraith ar y Deuddegfed Raglen Diwygio'r Gyfraith ar hyn o bryd, a gyhoeddwyd yn 2014. Nid yw'r rhaglen waith honno yn cynnwys prosiect penodol sy'n mynd i'r afael â'r argymhelliad yn uniongyrchol. Fodd bynnag, mae'r protocol rhwng Comisiwn y Gyfraith a Llywodraeth Cymru yn rhoi hyblygrwydd i ymateb i faterion pwysig sy'n codi y tu allan i gylch eu rhaglen. Mae Ms Lorimer wedi dweud wrthyf y byddai'n hapus i drafod ymhellach p’un a allai'r maes hwn o'r gyfraith fod yn briodol fel testun cyfeiriad ffurfiol gan Weinidogion Cymru i Gomisiwn y Gyfraith o dan adran 3(1)(ea) o Ddeddf Comisiwn y Gyfraith 1965.\nMae Llywodraeth Cymru yn credu y bydd gwersi pwysig i'w dysgu o hyd o'r adolygiad hwn a'r gwaith a wnaed gan Dr Flynn. Mae'r Gweinidog Iechyd a Gwasanaethau Cymdeithasol wedi ysgrifennu at bob un o'r chwe bwrdd diogelu oedolion yng Nghymru, a sefydlwyd gan y Llywodraeth hon o dan y Ddeddf Gwasanaethau Cymdeithasol a Llesiant, i ystyried yr adroddiad ac i annog ystyriaeth ranbarthol ehangach. Gofynnodd iddynt grynhoi syniadau a chamau gweithredu rhanddeiliaid ar ôl iddynt ystyried hyn, erbyn canol mis Ionawr. Mae Llywodraeth Cymru wedi awgrymu y dylid cynnal digwyddiadau rhanbarthol i helpu â'r broses hon, ac rydym wedi sicrhau bod arian ar gael gan y Llywodraeth i'w cefnogi hwy. Mae'n bleser gen i ddweud hefyd fod Dr Margaret Flynn wedi cytuno i ddod i bob un o'r digwyddiadau hyn.\nByddaf, wrth gwrs, yn cyhoeddi'r chwe adroddiad ar wefan Llywodraeth Cymru. Yn hyn o beth, bydd y gwersi a ddysgwyd o'r digwyddiadau trasig hyn yn rhan barhaus o'r ffordd rydym yn gofalu am bobl hŷn ledled Cymru, ac yn eu cefnogi.


Beth yw’r grwpiau o LCCh : Mental Health & Money Advice\nMae’r Adran Waith a Phensiynau yn medru gwneud tri phenderfyniad am eich cais am LCCh:\nRhoi’r LCCh i chi a’ch gosod yn y grŵp gweithgaredd yn ymwneud â gwaith,\nRhoi’r LCCh i chi a’ch gosod yn y grŵp cymorth, neu\nPenderfynu eich bod yn ffit i weithio ac ni ddylech dderbyn LCCh.\nMae’r Adran Waith a Phensiynau yn medru gwneud tri phenderfyniad am eich cais am LCCh\nGrŵp gweithgaredd yn ymwneud gyda gwaith\nRhaid i chi fynd o leiaf i un cyfweliad yn ffocysu ar waith.\nRhaid i chi gymryd rhan yn y Rhaglen Waith.\nByddwch yn derbyn llai o arian os ydych yn y grŵp cymorth.\nByddwch ond yn derbyn LCCh sy’n seiliedig ar incwm, am gyfnod o flwyddyn unig.\nNid oes rhaid i chi fynd i gyfweliadau neu gymryd rhan yn y Rhaglen Waith.\nOs ydych yn derbyn LCCh yn seiliedig ar gyfraniadau, mae modd i chi dderbyn hyn ar yr amod eich bod yn cwrdd â’r meini prawf am y grŵp cymorth.\nByddwch yn derbyn swm ychwanegol o arian ar ben y Lwfans Cyflogaeth a Chymorth o bedwaredd wythnos ar ddeg eich cais. Os yw’n cymryd fwy o amser i’r Adran Waith a Phensiynau i benderfynu pa grŵp y dylech fod yn rhan ohono, byddant yn ôl-ddyddio’r arian.


Datganiad Hygyrchedd - National Academy for Educational Leadership\nMae Academi Genedlaethol ar gyfer Arweinyddiaeth Addysgol sy’n rhedeg y wefan hon. Rydym am weld cymaint o bobl â phosib yn defnyddio’r wefan hon. Er enghraifft, mae hynny’n golygu y dylech allu gwneud y canlynol:\nffoniwch 01792 304971\nByddwn yn ystyried eich cais ac yn dod yn ôl atoch cyn pen 28 diwrnod.\nOs nad ydych yn gallu gweld y map ar ein tudalen ‘cysylltu â ni’, anfonwch e-bost atom post@agaa.cymru i gael cyfarwyddiadau.\nRydym ni bob amser yn chwilio am ffyrdd o wella hygyrchedd y wefan hon. Os cewch chi broblem sydd heb ei rhestru ar y dudalen hon neu os ydych chi’n teimlo nad ydym yn cwrdd â gofynion y rheoliadau hygyrchedd, cysylltwch â: post@agaa.cymru\nDarganfod sut i gysylltu â ni https://nael.cymru/cy/cyswllt/\nMae Academi Genedlaethol ar gyfer Arweinyddiaeth Addysgol wedi ymrwymo i wneud ei wefan yn hygyrch, yn unol â Rheoliadau Hygyrchedd Cyrff Sector Cyhoeddus (Gwefannau ac Apiau Symudol) (Rhif 2) 2018.\nMae’r wefan hon yn cydymffurfio’n llwyr â safon AA Canllawiau Hygyrchedd Cynnwys y We fersiwn 2.1.\nCafodd y wefan hon ei phrofi ddiwethaf ar 24 Medi 2019.\nprif lwyfan ein gwefan, sydd ar gael yn https://www.nael.cymru/\nParatowyd y datganiad hwn ar 24 Medi 2019. Diweddarwyd ddiwethaf ar 24 Medi 2019.


Tocynnau Cyfnodau Tawelach | Transport for Wales\nAr gael ar gyfnodau tawelach yn ystod y dydd, mae tocynnau cyfnodau tawelach yn cynnig gwerth am arian a hyblygrwydd gwych. Gallwch eu prynu ymlaen llaw neu ychydig cyn eich taith. Neu'n well byth, gallwch eu defnyddio unrhyw bryd ar benwythnosau a gwyliau banc.\nAc os ydych chi'n chwilio am hyd yn oed mwy o werth am arian, mae gennym ni docynnau cyfnodau tawelach lefel uwch, sydd ychydig yn llai hyblyg ond yn cynnig mwy o arbedion.\nMae defnyddio eich tocynnau cyfnodau tawelach a chyfnodau tawelach lefel uwch yn dibynnu ar eich taith a'ch diwrnod teithio. Mae modd cael rhagor o wybodaeth a dewisiadau tocynnau drwy ddefnyddio ein teclyn archebu ar-lein neu’r app.\nTocyn unffordd cyfnodau tawelach a thocyn unffordd undydd cyfnodau tawelach\nMae’n ddilys ar gyfer taith unffordd rhwng dwy orsaf ar y dyddiad sydd ar y tocyn.\nTocyn dwyffordd undydd ar gyfnodau tawelach\nMae’n ddilys ar gyfer taith ddwyffordd rhwng dwy orsaf ar y dyddiad sydd ar y tocyn.\nTocyn dwyffordd ar gyfnodau tawelach\nMae’n ddilys ar gyfer taith ddwyffordd rhwng dwy orsaf. Y rhan gyntaf yn ddilys ar gyfer teithio ar y dyddiad a ddangosir ar docyn. Mae’r rhan o’r tocyn ar gyfer y daith yn ôl yn ddilys am un mis calendr o’r dyddiad cychwyn sydd ar y tocyn.\nBle mae modd prynu tocyn cyfnodau tawelach\nMae modd i chi eu prynu ar-lein, drwy’r app ac o beiriant tocynnau neu mewn swyddfa docynnau.\nSut mae newid tocyn cyfnodau tawelach\nMae'n bosibl na fydd angen i chi newid eich tocyn os ydych chi’n dymuno teithio ar amser gwahanol. Cofiwch y gallwch deithio’n ôl unrhyw dro o fewn mis calendr i’r dyddiad sydd ar y tocyn.\nOs bydd angen newid rhywbeth, dyma sut mae gwneud hynny:\nOs ydych chi wedi prynu eich tocyn drwy beiriant tocynnau mewn gorsaf neu mewn swyddfa docynnau, ewch yn ôl i’r orsaf dan sylw a byddwn yn falch o’ch helpu.\nOs ydych chi wedi prynu eich tocyn gan adwerthwr arall, fel Trainline.com er enghraifft, cysylltwch â’r cwmni’n uniongyrchol.


Kathak Cynghanedd un dawnsiwr – dau fardd – tri chartref – pedair iaith - Cyfnewidfa Lên Cymru\nHafan > Newyddion > Kathak Cynghanedd un dawnsiwr – dau fardd – tri chartref – pedair iaith\nKathak Cynghanedd un dawnsiwr – dau fardd – tri chartref – pedair iaith\nSut mae esgor ar air? O ble mae symudiadau’n tarddu? A fedrai’r ddau beth ddod ynghyd i greu ffurf sydd wedi ei gwreiddio mewn traddodiad ond sydd, ar yr un pryd, yn medru ei hail-greu ei hun yn ddi-ben-draw?\nFe gyfarfu Eurig Salisbury a Sampurna Chattarji am y tro cyntaf mewn gweithdy cyfieithu barddoniaeth yn 2010, ac mae’r ddau fardd wedi cydweithio’n agos byth ers hynny. Yn 2017, ynghyd ag wyth o feirdd eraill o Gymru ac o India, fe gymerodd y ddau ran mewn prosiect a drefnwyd gan Lenyddiaeth ar Draws Ffiniau i nodi 70 mlynedd o annibyniaeth yn India. Roedd y prosiect yn mynd i’r afael â thema ‘annibyniaeth’ mewn amrywiaeth o wahanol ffyrdd. Yn gelfyddydol, mae annibyniaeth yn aml gyfystyr â’r rhyddid i feddwl, i weithredu ac i greu y tu hwnt i gonfensiynau a gofynion y farchnad. O safbwynt unigolion a chymunedau, gall annibyniaeth ddynodi cyd-ddibyniaeth hefyd, ynghyd â’r gallu i ddeall o’r newydd ac i oresgyn gwahaniaethau. Mewn cyfnod o newid ac o ansicrwydd yn fyd-eang, bu’r prosiect yn fodd i feithrin mathau unigryw o gydweithio, ynghyd â syniadau cyffrous ynghylch sut y gellir ailddehongli’r gorffennol a’i ddwyn i olau dydd.\nFfrwyth diweddaraf eu cyfeillgarwch creadigol yw’r gyfrol o gerddi ac erthyglau, Lle Arall Ble Arall / Elsewhere Where Else. Yn ystod eu hymweliad â Kolkata, fe gafodd y ddau sgyrsiau difyr iawn â’r dawnsiwr a’r coreograffydd Vikram Iyengar, a datblygwyd y syniad o greu prosiect wedi ei ysbrydoli gan gerdd Eurig Salisbury, Gwers Gynganeddu, a chyfieithiad ohoni mewn Bangla gan Sampurna Chattarji. Bydd y tri’n dod ynghyd am yr eildro eleni am bum niwrnod ym mis Awst, a hynny er mwyn archwilio’r synau, y rhythmau a’r curiadau sydd wrth wraidd y traddodiadau hynafol a gyfleir drwy gyfrwng barddoniaeth a dawns. Byddant hefyd yn rhannu â’r cyhoedd eu gwaith ar y gweill, wrth iddynt gydblethu a chydasio cerddi, sain a symudiadau.\nBydd Robert Minhinnick, enillydd gwobr Saesneg Llyfr y Flwyddyn 2018, yn ymuno â nhw, ynghyd â Nicky Arscott a Siân Melangell Dafydd, dau fardd arall sydd wedi bod yn rhan o’r gweithgareddau creadigol a drefnir gan Lenyddiaeth ar Draws Ffiniau a Chyfnewidfa Lên Cymru.\nCaffi Alys, Canolfan Owain Glyndŵr, Heol Maengwyn, Machynlleth SY20 8EE\n29 Awst 6:30 yh\nMynediad am ddim; diodydd a danteithion ar gael i’w prynu.\nArad Goch Stryd y Baddon, Aberystwyth SY23 2NN\n31 Awst 6:30 yh\nMynediad £5; gostyngiad £3; darperir diodydd a danteithion ar ôl y perfformiad.\nCysylltiadau Barddonol Cymru India


Abertawe - Arena Abertawe: Contractwyr ar fin mynd i'r safle\nBydd arena ddigidol Abertawe i 3,500 o bobl yn symud gam ymlaen yr wythnos hon\nDisgwylir i gontractwyr gyrraedd y safle ar 15 Mai i baratoi at waith adeiladu a fydd yn creu cyfleuster o safon ar ran o faes parcio presennol Heol Ystumllwynarth, ger yr LC.\nWrth i gontractwyr gyrraedd y maes parcio yng nghanol y ddinas, byddwn yn colli rhai lleoedd parcio yn y maes parcio wrth i'r cynllun pwysig symud yn ei flaen.\nMae Cyngor Abertawe'n hyderus y bydd digon o leoedd parcio ar gael ger yr LC i ateb y galw'n hawdd gan fod oddeutu 1,800 o leoedd parcio o fewn pellter cerdded i'r LC.\nMeddai Mark Thomas, Aelod y Cabinet dros yr Amgylchedd a Rheoli Isadeiledd, "Diolchwn i fodurwyr am eu dealltwriaeth wrth i'r cynllun adfywio mawr hwn fynd rhagddo.\n"Wrth gyflawni'r gwaith cychwynnol, ni fyddwn yn gweld llawer o aflonyddwch i'r rhai sydd am barcio ger yr LC. Ni fydd y golled gychwynnol o'r 95 o leoedd cyntaf yn achosi gormod o drafferth ar gyfer modurwyr oherwydd bod nifer o leoedd gwag fel arfer ym maes parcio'r LC.\n"Gall pobl barhau i barcio ym maes parcio'r LC yn ystod y cyfnod hwn, a bydd yr holl leoedd anabl yn dal i fod ar gael. Bydd Buckingham Group Contracting yn ceisio lleihau effaith y gwaith dros benwythnos gŵyl banc y Sulgwyn i greu mwy o leoedd parcio dros dro.\n"Wrth i'r gwaith fynd yn ei flaen yn ddiweddarach eleni byddwn yn cau maes parcio'r LC yn gyfan gwbl - er y bydd nifer tebyg o leoedd parcio ar gael pan fydd yr arena'n agor yn 2021.\n"Bydd yn parhau i fod yn hawdd ymweld â'r LC, yr amgueddfa ac atyniadau eraill oherwydd bod digon o leoedd parcio ar gael ar draws y ffordd ym maes parcio aml-lawr Dewi Sant, ym maes parcio'r Santes Fair ar lefel y ddaear ac ym maes parcio aml-lawr y Cwadrant. Mae maes parcio Stryd Paxton gerllaw hefyd, yn ogystal â maes parcio East Burrows, ger yr hwylbont. Mae'r bysus Parcio a Theithio'n parhau i weithredu o safleoedd Ffordd Fabian a Glandŵr.\n"Byddwn yn ei wneud yn hawdd i ymwelwyr a phobl sy'n dod i'r ddinas yn aml barcio yng nghanol y ddinas a chael eu harwain at atyniadau a busnesau lleol.\n"Dyma ddechrau prosiect a fydd yn trawsnewid Abertawe ac rydym yn gwybod bydd miloedd o breswylwyr Abertawe ac ymwelwyr yn rhannu ein cynnwrf am y cyfleoedd a'r manteision a fydd yn dod o ganlyniad iddo."\nBydd y cynllun arena gwerth £120m - a elwir yn Gam Un Abertawe Ganolog - yn creu cartrefi, unedau masnachol, Sgwâr Digidol, parcdir ar thema'r arfordir, pont lydan i gerddwyr dros Heol Ystumllwynarth a channoedd o leoedd parcio newydd.\nCyngor Abertawe sy'n cyflwyno'r cynllun, a bydd y prif gontractwr Buckingham Group Contracting Ltd yn cyflawni'r gwaith adeiladu.\nMeddai Arweinydd y Cyngor, Rob Stewart, "Mae'n gyfnod pwysig gan ein bod yn cyflwyno prosiect a fydd yn annog trawsnewid canol dinas Abertawe a'i lwyddiant ar gyfer cenedlaethau'r dyfodol.\nPan fydd Buckingham Group Contracting yn symud i'r safle, bydd yn dangos bod prosiect yr arena'n symud ymlaen. Mae'n bwysig i Abertawe, a bydd y cynlluniau'n dechrau dod yn fyw."\nMae'r cyngor a'i bartneriaid wedi bod yn siarad â phreswylwyr a chynrychiolwyr atyniadau ger safle'r arena. Mae'r rhain yn cynnwys yr LC ac Amgueddfa Genedlaethol y Glannau.\nBydd Buckingham Group Contracting yn meddiannu 95 o 270 o leoedd parcio'r LC yr wythnos nesaf.\nBydd y gwaith cychwynnol dros y 10 wythnos nesaf yn cynnwys gosod palisiau diogelwch o gwmpas y rhan hon o'r maes parcio ac - o ddechrau mis Mehefin - bydd yn profi'r banc pridd hir ar hyd hen wal y rheilffordd sy'n gwahanu'r safle oddi wrth y Marina. Bydd y banc yn diflannu maes o law ond bydd y wal gerrig hanesyddol yn aros a bydd yn helpu cenedlaethau'r dyfodol i ddeall pwysigrwydd y rheilffordd i Abertawe yn y gorffennol.\nMae'r LC wedi cysylltu ag aelodau am y gwaith a pharheir i roi diweddariadau iddynt. Mae'r LC yn gweithio gyda'r cyngor mewn partneriaeth ag Amgueddfa Genedlaethol y Glannau i osod baneri gwybodaeth mewn meysydd parcio cyfagos.\nMeddai Nic Beggs, Rheolwr Ardal Freedom Leisure, sef gweithredwyr LC Abertawe, "Dyma gyfnod cyffrous i ganol dinas Abertawe. Bydd taith ein cwsmeriaid yn newid ond ar ôl cyfarfod â'r datblygwyr a Chyngor Dinas Abertawe, rwy'n siŵr y gallwn weithio gyda'n gilydd i sicrhau nad effeithir ar ein cwsmeriaid gan y datblygiad newydd hwn.\nMeddai Steph Mastoris, Pennaeth Amgueddfa Genedlaethol y Glannau, "Bydd adeiladu'r arena ddigidol a'r atyniadau cysylltiedig yn gam enfawr ymlaen i Abertawe. Deallwn fod hyn yn golygu newid ac rydym yn hyderus y gallwn helpu ein hymwelwyr i fwynhau mynediad cyfleus i'r amgueddfa wrth i'r gwaith fynd rhagddo."\nDisgwylir i'r prif waith contract ar Gam Un Abertawe Ganolog gael ei gwblhau ar ddechrau 2021.\n■ Sgwâr Digidol Abertawe Ganolog - cam 1\n■ Cwestiynau Cyffredin am ddatblygu Cam Un Abertawe Ganolog\nDiweddarwyd y dudalen ddiwethaf 15.34 16.05.2019


Arolwg Mesur Blaenoriaethau Corfforaethol - Cyngor Bwrdeistref Sirol Pen-y-bont ar Ogwr\nY llynedd, fel rhan o ymgynghoriad Llunio Dyfodol Pen-y-bont ar Ogwr, cynigiodd Cyngor Bwrdeistref Sirol Pen-y-bont ar Ogwr dair blaenoriaeth newydd er mwyn cyflawni ei weledigaeth o weithio gyda’n gilydd i wella bywydau ledled y fwrdeistref sirol:\nCefnogi economi lwyddiannus;\nHelpu pobl i fod yn fwy hunanddibynnol;\nDefnyddio adnoddau yn ddoethach.\nCafwyd dros 1,800 o ymatebion i’r arolwg gwreiddiol, a'r mwyafrif o ymatebwyr yn cefnogi cyflwyno’r tair blaenoriaeth. Bydd y cam nesaf hwn yn edrych ar greu ffyrdd i ddinasyddion allu cyflwyno awgrymiadau ar sut y byddwn yn mesur y tair blaenoriaeth. Bydd hynny'n ategu ein dangosyddion ein hunain ac yn ein helpu i osod targedau penodol i fonitro ein cynnydd.\nBydd y cyfnod ymgynghori hwn yn dechrau ar 11 Chwefror 2016 ac yn dod i ben ar 25 Chwefror 2016. Gallwch ymateb neu ofyn cwestiynau ychwanegol gan ddefnyddio’r dulliau canlynol:


Y Tuduriaid yng Nghymru | Cadw\nY Tuduriaid yn cymryd yr awenau\nCymro o frenin Lloegr\nMae Pont Mullock, bwa syml o garreg ar y ffordd rhwng Penfro a Dale yn ne-orllewin Cymru, yn chwarae rhan allweddol mewn stori gymhellol lle mae Cymro’n cael ei goroni’n frenin Lloegr; ac — yn fwy na hynny — yn sylfaenydd llinach holl-bwerus y Tuduriaid.\nOnid yw’n sefyllfa annhebygol? Dim ond 70 o flynyddoedd ynghynt, roedd arweinydd brodorol Cymru, Owain Glyndŵr, wedi diflannu ar ôl deng mlynedd o ymladd am annibyniaeth i Gymru, a’r cyfan yn ddiffrwyth. Ym 1485, roedd yr uchelwr o Gymru, Harri Tudur, ar orymdaith o Aberdaugleddau i frwydro gyda Brenin Rhisiart III yn Bosworth yng Nghanolbarth Lloegr. Roedd y tirfeddiannwr dylanwadol o Gymru, Syr Rhys ap Tomos, wedi addo i Rhisiart na fyddai Harri ond yn cyrraedd Cymru dros ei gelain yntau. I leddfu ei gydwybod wrth gefnu ar ei lw, honnir ei fod wedi gorwedd o dan Bont Mullcock wrth i Harri ei chroesi.\nGwreiddiau Cymreig dwfn\nA hanes, fel y dywedir, yw’r gweddill. Yn sgil buddugoliaeth enwog Harri yn Rhyfeloedd y Rhosynnod ym Mrwydr Bosworth, trechwyd Rhisiart a daeth Harri yn Frenin Harri VII. Roedd Teulu Lancaster wedi gorchfygu Teulu Iorc. Ond i’r Cymry, roedd y fuddugoliaeth yn perthyn yn llwyr iddynt hwy.\nRoedd Harri yn Gymro i’r carn, wedi’i eni yng Nghymru yng Nghastell Penfro i deulu o Ynys Môn ar 28 Ionawr 1457. Roedd yn ymwybodol o’i wreiddiau, gan fwynhau’r pethau y mae’r Cymry’n enwog amdanynt - cerddoriaeth, barddoniaeth, llenyddiaeth a chwaraeon. Hedfanai faner Cymru, penododd Gymry i swyddi llywodraeth a chrefyddol dylanwadol, a dychwelodd i Gymru ryw statws a hunanhyder a chwalwyd gan ddigwyddiadau blaenorol.\nCysuron cartref yn dod i’r cestyll\nYn sgil dyfodiad Harri VII, atgyfnerthwyd tuedd a ddechreuwyd ryw ganrif yn gynharach wrth ddylunio cestyll. Ar wahân i wrthryfel Glyndŵr, bu’r hinsawdd wleidyddol yng Nghymru yn dawelach yn yr amseroedd ar ôl Brenin Edward I a fu’n adeiladu cestyll yn ddi-baid.\nYn raddol, trodd cadarnleoedd milwrol diffwdan yn faenordai ag amddiffynfeydd, a hwythau’n fwy cyffyrddus, a modd byw ynddynt. Yr enghraifft glasurol yw Rhaglan, a fodelwyd ar enghreifftiau cyfoes yn Ffrainc (ac felly hefyd y tŵr octagon ‘newydd’ yng Nghastell Caerdydd). Yn egsotig, urddasol a lluniaidd yr olwg, Rhaglan yw’r ffenestr ddiffiniol i Gymru’r 15fed ganrif, amser pan allai adeiladwyr cestyll a oedd yn ymwybodol o statws fwynhau trechafiaeth gymdeithasol a hefyd gwarchod eu buddsoddiad â nodweddion amddiffynnol. Dros amser, daeth Rhaglan yn grandiach byth, gan esblygu’n blasty Elisabethaidd, ynghyd - wrth gwrs - â’r oriel hir angenrheidiol.\nUn arall yw Castell Weble ar Benrhyn Gŵyr, er bod hwnnw’n fwy o dŷ amddiffynedig na chastell. Ac yn Nhretŵr ym Mannau Brycheiniog mae gennym safle hanesyddol anarferol sy’n cynnig dwy nodwedd mewn un – sef gorthwr canoloesol llwm a llysty cyfagos o ddiwedd y canol oesoedd. Mae Llys Tretŵr, un o ogoniannau mawr Cymru, yn rhoi blas inni ar fyw rhadlon yn rhydd o wrthdaro, gan adlewyrchu cyfoeth a dylanwad newydd Cymru o dan y Tuduriaid. Digwyddodd gwelliannau megis Grand Designs i gestyll presennol hefyd mewn mannau fel Talacharn ac Oxwich, ac yng Nghonwy mae Plas Mawr, un o dai tref Elisabethaidd coethaf Prydain.\nLlywodraethodd Harri VII tan 1509. Gwyddom oll pwy a ddaeth nesaf: yr enwog – neu waradwyddus, os digwydd ichi fod ymhlith ei wragedd lawer – Harri VIII (1509–1547). Teg yw dweud nad oedd gan Harri VIII yr un serch â’i dad at Gymru. Oherwydd problemau ar hyd y ffin a bygythiadau posibl ar y môr o Ffrainc a Sbaen drwy arfordir Cymru, cyflwynodd Harri’r Deddfau Uno rhwng 1536 a 1543 a gysylltodd Cymru’n annatod â Lloegr.\nMae manteision ac anfanteision yn dal yn rhemp ar y ddwy ochr. A arweinion nhw at heddwch a llewyrch i Gymru neu a oedd yn ddirmyg ar ein hunaniaeth genedlaethol? Dyna sut beth yw pos hanes.\nTrystiodd y frenhinlin Duduraidd yn ei blaen drwy linach gymhleth nes i ferch Harri, Elisabeth I, gyrraedd, sef y pwerus ‘Forwyn Frenhines’. Daeth i ben â’i marwolaeth ym 1603, ac erbyn hynny roedd Prydain ar drothwy’r Rhyfeloedd Cartref a fyddai’n gwneud difrod mawr i lawer o gestyll Cymru.


Gŵyl R.S. Thomas, Aberdaron a Bangor – Swyddfa Ymchwil, Arloesi ac Effaith, Prifysgol Bangor\nMae’r Athro Tony Brown, cyd-gyfarwyddwr Canolfan Ymchwil R.S. Thomas Prifysgol Bangor wedi bod yn ymwneud â’r ŵyl ers sawl blwyddyn. Meddai:\n“Mae dau o’r siaradwyr eleni â chysylltiadau â Phrifysgol Bangor. Daeth yr Athro Daniel Westover o’r UDA i astudio ar gyfer ei radd PhD ar R.S. Thomas ac mae bellach yn Athro’r Saesneg ym Mhrifysgol Tennessee. Mae teitl ei sgwrs “The Poetic Astronaut of the God-Space” ynddo’i hun yn ddigon i ennyn chwilfrydedd. Bu Dr Sam Perry, sydd bellach ym Mhrifysgol Hull, hefyd yn cynnal ymchwil yn y Ganolfan, ac mae ei lyfr ef, ar ymateb R.S. Thomas i’r traddodiad barddol Seisnig, newydd ei gyhoeddi gan Wasg Prifysgol Caergrawnt. Bydd yn trafod ‘R.S. Thomas: Chameleon Poet’.”\nDdydd Sadwrn (30ain), bydd yr Athro John McEllhenney yn trafod gwaith Elsi Eldridge. Meddai’r Athro Brown: “Roedd Elsi Eldridge yn arlunydd cywrain a fu’n astudio dan ofal Paul Nash ac Eric Ravilious yn y Royal College of Art yn ystod y 1930au. Enillodd Ysgoloriaeth i’r Eidal ym 1934 a bydd John McEllhenney yn adrodd hanes ei theithiau yn y wlad honno. Mae gan y Ganolfan casgliad sylweddol o lythyrau a llyfrau braslunio yn ogystal â’i chyfrol hunangofiannol, yr wyf wrthi ar hyn o bryd yn eu golygu ar gyfer eu cyhoeddi. Bydd hon yn sgwrs hynod ddiddorol, ac mae’r lleoliad, Aberdaron, yn hynod o hardd wrth reswm.”\nMae’r ŵyl yn symud i Gadeirlan Bangor ddydd Sul Gorffennaf 1af, gyda’r perfformiad cyntaf erioed o waith gan Ellen Davies (sydd â gradd mewn Cerddoriaeth o Fangor) gyda’r teitl Pilgrimages, gan Ensemble Cymru, gydag Anne Denholm, y Delynores Frenhinol. Yr ysbrydoliaeth tu cefn i’r cyfansoddiad cerddorfaol yma yw tair cerdd o waith R.S. Thomas, yn ogystal â thirwedd penrhyn Llŷn.\nMae manylion llawn yr ŵyl ar gael yma: https://rsthomaspoetry.co.uk/2018-programme/


Newyddion Hydref 2012\n31 O BLANT YR YSGOL YN DERBYN TYSTYSGRIFAU 'Y LAB STRAEON'\nBraf oedd croesawu Mrs Delyth Huws i wasanaeth yr ysgol heddiw.\nCyn yr haf daeth Delyth, sy'n gweithio i Lyfrgell y Dref, atom i esbonio'r cynllun Lab Straeon a oedd yn galluogi plant i fenthyg llyfrau yn wythnosol dros wyliau'r haf er mwyn derbyn gwobrau. Cymerodd 116 o blant yr ysgol ran yn ystod y gwyliau, gyda 31 ohonynt wedi cyflawni'r chwe wythnos llawn. Derbyniodd y 31 dystysgrif a medal gan Mrs Delyth Huws - da iawn chi i gyd!\nYMGYRCH DDYNGAROL Y CYNGOR YSGOL ELENI\nYn ystod ein gwasanaeth ysgol gyfan heddiw, cyflwynodd swyddogion y Cyngor Ysgol neges i weddill plant yr ysgol yn egluro'r ymgyrch ddyngarol y byddwn yn ei chefnogi eleni. Enw'r ymgyrch yw Hillcrest, sef elusen sy'n cynorthwyo plant yn Ne Affrica. Mae un o deuluoedd yr ysgol - y Pitchers - allan yno ar y funud yn helpu gyda'r ymgyrch. Gobeithiwn y bydd modd i bawb gyfrannu at yr ymgyrch, ac edrychwn ymlaen at wahodd Mrs Pitcher i'r ysgol fis nesaf i dderbyn siec ar ran Hillcrest.\nGWERSI GOLFF YM MLWYDDYN 6\n"Heddiw, rhwng 12.30 ac 1.30, fe fuom yn dysgu sut i chwarae golff gyda Jack Roberts a Gwilym Williams. Y dechneg y buom ni'n dysgu heddiw oedd pytio. Yn gyntaf dangosodd Jack sut i fwrw'r bêl yn gywir gyda pytiwr - roedd hi'n anodd iawn i gael y bêl i ganol y disgiau targed! Wedyn, fe gawsom ni ein rhannu mewn i bedwar grwp, i drio bwrw côn o wahanol bellter. Y targed cyntaf oedd tua 1 metr, wedyn fe aeth e'n ddau fetr, a gan fod amser yn brin, fe aethom yn syth i tua 15 metr! Cawsom ni amser gwych a dwi'n siwr y bydd llawer yn dechrau mynd i'r clwb lleol i ymarfer!"\nPeredur, Dosbarth 6J\nDisgyblion Blwyddyn 6 yn helpu llwytho'r fan gyda'r bagiau a gasglwyd gan rieni'r ysgol. Diolch i bawb am eu cyfraniadau - mae'r dillad, esgidiau ayyb yn cael eu hanfon i'r cwmni a bydd yr ysgol yn derbyn £500 am bob tunnell a gasglwyd.\nPROSIECT NEWYDD COMENIUS YN CYCHWYN\nMae tri o staff yr ysgol newydd ddychwelyd o ymweliad rhyngwladol â Denmarc. Pwrpas y daith oedd cychwyn ar brosiect Comenius a fydd yn para dwy flynedd. Roedd athrawon o'r chwe gwlad Ewropeaidd sydd ynghlwm â'r prosiect yn cyfarfod am y tro cyntaf yn Nenmarc er mwyn trafod syniadau a rhannu arferion addysgu a dysgu. Y gwledydd sy'n rhan o'r prosiect gyda ni yw Denmarc, Yr Eidal, Y Ffindir, Twrci a Gweriniaeth Iwerddon. Bydd plant yr ysgolion yn cydweithio ar y prosiect am y ddwy flynedd nesaf, gyda'r dasg gyntaf wedi'i gosod yn barod - creu logo swyddogol i'r prosiect.\nPARAFEDDYG YN YMWELD Â CHLWB YR URDD\nCliciwch yma i weld y casgliad llawn (21 llun)\nCawsom lawer o hwyl yn dysgu am waith Mam Thomas Mansel.\nParafeddyg yw hi yn gweithio’n galed i helpu pobl.\nRoedd hi’n hwyl cael gwisgo ei dillad ac ymarfer rhoi rhwymun ar ein gilydd.\nRoedd seiren yr ambiwlans yn swnllyd iawn hefyd!\n"Tua naw o’r gloch ar ddydd Mercher, yr ail ar bymtheg o Hydref, gadawodd bws llawn o blant blwyddyn 5 yr Ysgol Gymraeg ar drip i Gastell Henllys. Daeth Celtes o’r enw Merin i’n cyfarfod ni oddi ar y bws. Aeth Merin â ni at garreg amser ac aeth hi a ni nôl i Oes Haearn Y Celtiaid. Bum yn wal t ŷ crwn, gan wehyddu pren yn gyntaf, ac yna'i orchuddio gyda dwb – sef cymysgedd ychyfi o glai, mwd, gwaed mochyn, gwallt ceffyl a dom! Bum hefyd yn y tŷ crwn coginio yn malu ceirch i greu blawd er mwyn coginio bara. Roedd Merin yn coginio’r bara ar y platiau haearn ar y tân agored. Fe wnaeth Merin hefyd peintio ein hwynebau gyda glaslys. Roedden ni'n edrych yn wahanol iawn!"\nTomos, Dosbarth 5L\nBLWYDDYN 6 YN AMGUEDDFA WLÂN CYMRU\nCliciwch yma i weld y casgliad llawn (236 llun)\nGyda chymorth y peiriannau a'n tywysydd, Non, gwelwyd sut y mae gwlân yn troi o fod ar gefn y ddafad i fod yn ddilledyn y gallwn ei wisgo.\nCafwyd llawer o hwyl yn Ysgol Penweddig yn ddiweddar wrth i ddisgyblion blynyddoedd 3 - 6 fwynhau Jambori yr Urdd yng nghwmni Martyn Geraint. Bu'r disgyblion (a'r athrawon) yn canu a dawnsio yn ddi-stop am bron i awr a hanner! Am sbort! Diolch i'r Urdd ac i Anwen Eleri am drefnu.\nHYFFORDDIANT D.A.P.S - YMWYBYDDIAETH CYFFURIAU MEWN YSGOLION CYNRADD\nI godi ymwybyddiaeth disgyblion hŷn yr ysgol o gyffuriau a'u heffaith ar y corff daeth Thea atom i dreulio deuddydd yng nghwmni blwyddyn 6. Cafodd y disgyblion gyfle i drafod llawer am effaith alcohol a chyffuriau ar y corff, gan wneud peth gwaith ymarferol hefyd. Diolch i Thea am sesiwn ddiddorol a phwysig dros ben.\nBellach mae'r estyniad wedi ei chwblhau, ac ardal casglu'r plant ger y giât wedi'i ehangu yn ogystal. Diolch i gwmni adeiladu RL Davies rydym yn bles iawn gyda'r adeilad newydd - estyniad i'r neuadd wreiddiol sy'n rhoi'r gallu inni gael un neuadd fawr ar gyfer gwasanaethau ysgol gyfan ac eisteddfod ysgol ayyb, ond hefyd medrwn ei rhannu'n ddwy neuadd llai ar gyfer cynnal gwersi cerdd a chwaraeon ar yr un pryd er enghraifft. Mae'r ardal eang tu allan i giatiau'r ysgol yn ymateb i sylwadau rhieni yn yr holiadur diwedd blwyddyn fod angen ardal mwy diogel ar gyfer casglu plant ar ddiwedd y dydd.\nDIWRNOD RHYNGWLADOL 2012\nCliciwch yma i weld y casgliad llawn (153 llun)\nEleni eto cynhaliwyd Diwrnod Rhyngwladol i ddathlu gwahanol ddiwylliannau a thraddodiadau gwledydd ein byd.\nAstudiodd bob blwyddyn gwlad wahanol, gyda'r plant wedi'u gwisgo yn nillad traddodiadol y gwledydd hynny - India, Yr Ariannin, Ffrainc, Mecsico, Sbaen, Yr Eidal, Yr Alban ac wrth gwrs, Cymru.\nDiolch i bawb am eu hymdrech i wneud y diwrnod yn un llwyddiannus - i'r plant am eu gwisgoedd hardd, i'r staff am drefnu gweithgareddau difyr, i ddisgyblion Penweddig am eu harddangosfeydd yn y Neuadd, i fusnesau'r dref am gyfrannu bwydydd gwahanol ac i rieni a theuluoedd y disgyblion am eu cwmni yn yr ysgol ddiwedd y prynhawn.\nBLWYDDYN 4 YN YMWELD Â CHANOLFAN TECHNOLEG AMGEN\nCliciwch yma i weld y casgliad llawn (147 llun)\n"Heddiw aethom ni i Ganolfan Technoleg Amgen sydd tu allan i Fachynlleth. Gadawodd y bws yr ysgol am naw o'r gloch, ac erbyn deg o'r gloch roedden ni'n barod ar gyfer diwrnod llawn hwyl. Yn gyntaf, aethon ni ar drenau (o'r enw Martha ac Ani) sy'n cael eu pweru gan ddŵr, yna aethon ni drwy dwneli gwahaddod a gweld creaduriaid bach oedd wedi'u chwyddo ac oedd yn byw yno yn y twneli. Cawsom berson i'n tywys ni o amgylch y Ganolfan gan ddangos nifer o wahanol fathau o dechnoleg amgen gan gynnwys paneli solar, melinau gwynt a pheiriant creu tonnau - roedd yn ddiddorol iawn."\nSoffia ac Osian, Blwyddyn 4\nBLWYDDYN 6 YN LLYFRGELL Y DREF\nBore ma bu disgyblion Blwyddyn 6 yn Llyfrgell y Dref yn dewis llyfrau i'w benthyg ar gyfer eu darllen yn ystod y mis nesaf.\nBob mis mi fydd Blwyddyn 6 yn ymweld â'r llyfrgell er mwyn gwneud defnydd o'r adnoddau gwych sydd ar gael, ac er mwyn ehangu ar y dewis o lyfrau sydd ar gael iddynt. Braf oedd gweld pob un disgybl yn aelod llawn o'r llyfrgell, gan ddefnyddio'u cardiau bach unigol i fenthyg a dychwelyd llyfrau. Maent yn edrych ymlaen at yr ymweliad nesaf ym mis Tachwedd yn barod!\nCYSTADLEUAETH GALA ADASC\nLlongyfarchiadau i griw o blant yr ysgol a fu'n llwyddiannus iawn dros y penwythnos yng nghystadleuaeth gala nofio Adasc a gynhaliwyd yn Aberystwyth.\n« Newyddion Medi 2012 / Newyddion Tachwedd 2012 »


Mynediad llawn i wefan Gadewch i ni Gyfrif!, gan gynnwys data cyfrifiad blaenorol am eich ardal leol ac adnodd creu siartiau am ddim. Bydd hwn yn eich galluogi i greu siartiau cylch a siartiau bar lliwgar.\nDewis o 14 o gynlluniau gwersi dwyieithog hawdd eu defnyddio yn cwmpasu meysydd allweddol yng nghwricwlwm Cymru a Lloegr. Bydd y cynlluniau gwersi yn helpu i addysgu plant am bwysigrwydd y cyfrifiad a’r ffordd y bydd y wybodaeth rydym yn ei chasglu yn helpu’ch ysgol a’ch ardal leol. Gall athrawon ddewis pa wersi i’w defnyddio. Byddwch yn cael llyfryn a chewch ddefnyddio adnoddau ar-lein. Mae’r gwersi wedi’u hachredu gan MEI, NCETM, NATE a’r Gymdeithas Ddaearyddol.\nGwersi fideo arfer gorau arbennig gan Arbenigwr ar Fathemateg Cynradd yn MEI ar y pynciau ‘Y GIG a’r cyfrifiad’, a ‘Beth yw’r cyfrifiad?’. Gallwch ddefnyddio’r gwersi fideo hyn i addysgu plant yn uniongyrchol yn yr ysgol neu gartref, neu er mwyn helpu athrawon mathemateg i baratoi gwersi.\nSesiwn fideo datblygu proffesiynol gan MEI sy’n unigryw i Gadewch i ni Gyfrif! Bydd y sesiwn hon yn trafod y cynnydd mewn ystadegau ar draws y blynyddoedd cynradd. Bydd y sesiwn yn dangos sut y gellir gwneud cysylltiadau â meysydd eraill yn y cwricwlwm mathemateg a rhifedd, o rifau yn y Cyfnod Sylfaen ymlaen i ffracsiynau, degolion, canrannau a geometreg erbyn diwedd Cyfnod Allweddol.\nBydd y gweithgareddau yn trafod y ffordd y gall defnyddio mathemateg a rhifedd i ddehongli data’r cyfrifiad adeiladu dyfodol gwell i ni ein hunain a’r bobl yn ein cymuned.\nCyflwyniad Gadewch i ni Gyfrif! (sleidiau PowerPoint y gellir eu haddasu) i’w ddefnyddio mewn gwasanaeth er mwyn cyhoeddi’r rhaglen.\nAr ôl cofrestru, bydd ysgolion yng Nghymru a Lloegr yn cael eu pecynnau o fewn 14 diwrnod, yn barod ar gyfer y cyfrifiad ddydd Sul 21 Mawrth 2021.


01 | Hydref | 2011 | blogiadur\nArchif Dyddiol: 1 Hydref 2011\nfel y moroedd: cyfrinach mai\nCyhoeddwyd ar 1 Hydref 2011 gan Emma Reese\t(rss)\nNofel arall gan Selyf Roberts. Efallai byddai rhai’n barnu bod y stori’n rhy ddigyffro i’r darllenwyr cyfoes, ond dim ots. Dw i wrth fy modd. Dw i wedi dod yn ffan fawr ohono fo. Yr hyn dw i’n ei hoffi ydy ei grefft o adrodd pethau cyffredin mewn fford… Parhau i ddarllen →\nNofel arall gan Selyf Roberts. Efallai byddai rhai’n barnu bod y stori’n rhy ddistaw i’r darllenwyr cyfoes, ond dim ots. Dw i wrth fy modd. Dw i wedi dod yn ffan fawr ohono fo. Yr hyn dw i’n ei hoffi ydy ei grefft o adrodd pethau cyffredin mewn ffordd … Parhau i ddarllen →\nEin Caerdydd: Marchnad Bessemer Road\nCyhoeddwyd ar 1 Hydref 2011 gan Carl Morris\t(rss)\nMarchnad cist car Bessemer Road yw fy hoff yn y ddinas. Bore ‘ma roedd cannoedd yn cytuno ac yn mwynhau’r haul pan oedden nhw yn pori tua 80 o stondinau. Dyma olygfa sydyn (ryff) o fore yma gyda mwy o geir nag o’n i erioed wedi gweld yna. Roedd y pobol ar y stondinau yn […] Parhau i ddarllen →\nPop Cymru: Cowbois Rhos Botwnnog & Candelas – Stablau Betws y Coed #gigspc #betwsycoed #llanrwst\nCyhoeddwyd ar 1 Hydref 2011 gan lliongerallt\t(rss)\n08/10/11 2000Y Stablau, Betws y CoedAm DdimFacebook Goleuo Parhau i ddarllen →\nPaned a Chacen: Cacen oren a passion fruit\nCyhoeddwyd ar 1 Hydref 2011 gan Paned a Chacen\t(rss)\nDwi di bod yn slacio efo’r blogio ma yn ddiwedar, ond dyw hynny ddim yn golygu nad ydwyf wedi bod yn pobi. A dweud y gwir dwi wedi bod yn trio pob math o bethau newydd, gan gynnwys bara, felly mae yna ddigon i ddod dros yr wythnosau nesaf. Ychydig o wythnosau yn ôl fe […] Parhau i ddarllen →\nDysgwyr Cilgwri: Sesiwn sgwrs Y Clwb Lever\nCyhoeddwyd ar 1 Hydref 2011 gan neil wyn\t(rss)\nEnglish follows:Roedd o’n braf gweld pawb yn y Clwb Lever nos fercher… dwi’n meddwl aeth pethau’n weddol iawn.Mae’n anodd ffeindio’r cyd-bwysedd mewn sesiynau sgwrs, ac i wneud pawb teimlo rhan o’r sgwrs. Dwi’n cofio yn … Parhau i ddarllen →\nHen Rech Flin: Gwahardd Aeron – cam gwag i ddemocratiaeth!\nCyhoeddwyd ar 1 Hydref 2011 gan Alwyn ap Huw\t(rss)\nMi fyddai’n deg dweud nad ydwyf ym mysg ffans mwyaf y Cynghorydd Aeron Maldwyn Jones, naill ai fel Cynghorydd nac fel blogiwr. Beth bynnag bu gwendidau ei gyd bleidiwr Gwilym Euros fel priod a chynhaliwr cyfraith gwlad, roedd blog Gwilym wastad yn lle … Parhau i ddarllen →\nAsturias yn Gymraeg: Cam tuag at Annibyniaeth?\nCyhoeddwyd ar 1 Hydref 2011 gan cathasturias\t(rss)\nWythnos yn ôl fe gyhoeddodd carcharorion ETA o fwyafrif llethol eu bod yn newid llwybr ac yn barod i ymgyrchu dros annibyniaeth Gwlad y Basg drwy ddulliau heddychlon yn unig. Yn awr mae adain wleidyddol ETA, Ekin, wedi cyhoeddi hunanddiddymiad. Mae’r llywodraeth yn Madrid wedi croesawu’r newyddion, fel ‘cam arall’ tuag at ddiwedd ETA a’r […] Parhau i ddarllen →


Welsh Mountain Zoo | Ffesant Kalij\nCeir Ffesant Kalij ar odreon yr Himalaia, o Bacistan hyd at Wlad Thai, ac mae’n tyfu i 73 cm o faint ac mae lled ei adenydd oddeutu 50 cm. Mae'r ceiliog a’r iâr yn amrywio'n sylweddol o ran golwg. Mae gan y ceiliog blu tywyll a chrychni gwyn ar ei gefn a lliw coch llachar o amgylch ei lygaid tra bo’r iâr, o’i chymharu ag ef, yn eithaf plaen.\nBangladesh, Bwtan, Tsieina, India, Myanmar, Nepal, Pacistan a Gwlad Thai\nTiroedd prysg a choedwigoedd\nHollysol: hadau, planhigion, ffrwythau, pryfed, pryfed genwair, mân anifeiliaid\nYn y gwyllt: 10 - 15 mlynedd. Mewn sw: hyd at 15 mlynedd\n6-9 o wyau. Cyfnod deor: 25 diwrnod\nHaid, nythaid neu nythlwyth\nHela, Colli cynefin\nMae gan grŵp o Ffesantod Kalij sawl enw torfol yn Saesneg, gan gynnwys "bouquet", "brace", "plume", "plump" a "trip" o ffesantod.


Mae sgamiau a thwyll ar gynnydd, ac os ydych yn ddigon anlwcus i gael eich dal mewn un, y peth gorau y gallwch ei wneud i ddechrau'r broses adennill yw rhoi gwybod amdano. Dyma beth i’w wneud.\nBeth i’w wneud ar unwaith\nCyn i chi roi gwybod am sgam neu dwyll, a’ch bod yn meddwl y gallech fod wedi cael eich twyllo eich hun, mae dau beth y mae angen i chi eu gwneud:\nRhoi terfyn ar anfon arian ar unwaith. Os yw’r taliad wedi’i sefydlu fel Debyd Uniongyrchol, cysylltwch â’ch banc i atal hyn ar unwaith.\nByddwch yn wyliadwrus o sgamiau dilynol. Weithiau ar ôl i chi gael eich sgamio efallai y cewch eich targedu eto gan dwyllwr sy’n dweud y gallant gael eich arian yn ôl.\nRhoi gwybod i’r heddlu am sgamiau peryglus a thwyll\nAr gyfer y rhan fwyaf o sgamiau, byddech yn mynd i Action Fraud yn gyntaf. Os yw sgam yn eich rhoi chi neu rywun arall mewn perygl a’i fod yn argyfwng, fodd bynnag, mae angen i chi ffonio’r heddlu ar 999.\nDylech hefyd ffonio’r heddlu os:\nmae twyll yn digwydd neu wedi digwydd o fewn y 24 awr ddiwethaf\nydych yn adnabod y sawl sydd dan amheuaeth a’u bod yn byw yn y DU\nmae’r dioddefwr yn agored i niwed oherwydd oedran, nam meddyliol neu gorfforol, neu angen gofal a chymorth\nydych yn meddwl bod angen i’r heddlu gadw tystiolaeth neu atal colled, megis teledu cylch cyfyng, neu adennill symiau mawr o arian a drosglwyddwyd o gyfrifon banc cyn y gellir ei drosglwyddo i ffwrdd.\nRhoi gwybod am e-byst sgam a thwyll ar-lein\nMae ceisio twyllo pobl trwy ddefnyddio e-byst neu wefannau yn dod yn boblogaidd. Os ydych wedi dod o hyd i wefan sy’n ceisio gwneud hyn, neu wedi cael eich dal mewn sgam, dyma beth i'w wneud:\nOs cawsoch e-bost, gallwch gysylltu â'r darparwr gwasanaeth a anfonodd yr e-bost atoch, megis Yahoo! neu Outlook. Yn aml bydd gan rai fotwm ‘Rhoi gwybod am we-rwydo’ neu ‘Rhoi gwybod am sgam’. Yna gellir cau'r cyfeiriad e-bost.\nOs yw’n wefan neu os ydych wedi cael eich dal mewn sgam, rhowch wybod i Action Fraud sydd â theclyn rhoi gwybod ar-lein (Agor mewn ffenestr newydd) sy’n gyflym ac yn hawdd i’w ddefnyddio.\nGallwch hefyd rhoi gwybod am y twyll i gwmnïau sy'n hysbysebu gwasanaethau twyllodrus, megis pan fydd hysbysebion yn ymddangos ar Google neu Bing.\nWeithiau mae twyllwyr yn dynwared sefydliadau, fel esgus bod e-byst neu alwadau ffôn gan Gyllid a Thollau EM. Gallwch gysylltu â’r cwmnïau sy’n cael eu dynwared hefyd.\nDysgwch fwy am help yn ein hadran ar Sgamiau\nSgamiau gwasanaeth ariannol, gan gynnwys morgeisi ac yswiriant\nDylai bron pob gwasanaeth ariannol - gwasanaethau sy'n delio â chyfranddaliadau, credyd, yswiriant, morgeisi - gael eu hawdurdodi neu eu rheoleiddio gan yr Awdurdod Ymddygiad Ariannol (FCA).\nOs cewch eich targedu gan sefydliad sy’n ceisio rhoi’r mathau hyn o wasanaethau i chi, gallwch roi gwybod amdanynt i'r FCA i ymchilio iddynt (Agor mewn ffenestr newydd)\nRhoi gwybod am sgamiau pensiwn\nSgamiau pensiwn yw rhai o’r mathau mwyaf peryglus o dwyll oherwydd eu bod yn targedu symiau mawr o arian, arian sy’n gynilion oes pobl.\nOs ydych eisoes wedi cytuno neu lofnodi rhywbeth nad ydych yn siŵr amdano nawr, cysylltwch â'ch darparwr pensiwn ar unwaith. Efallai y gallant atal trosglwyddiad cyn iddo ddigwydd.\nGallwch hefyd rhoi gwybod am sgamiau buddsoddi yr ydych wedi bod yn darged iddynt i’r FCA gan ddefnyddio eu ffurflen rhoi gwybod (Opens in a new window)\nOs ydych wedi colli arian oherwydd amheuaeth o dwyll buddsoddi, dylech roi gwybod i Action Fraud ar 0300 123 2040 neu ddefnyddio’r teclyn rhoi gwybod ar-lein Action Fraud\nOs oes gennych unrhyw amheuon ynghylch beth i’w wneud, gofynnwch i’r arbenigwyr pensiynau yn HelpwrArian. Ffoniwch ni ar 0800 011 3797 i gael cyngor a gwybodaeth am ddim am bensiynau.\nDysgwch fwy yn ein canllaw Sut i ddod o hyd i sgam pensiwn\nYn debyg iawn i sgamiau pensiwn, gall y rhain fod yn frawychus iawn i bobl gan fod y symiau o arian dan sylw yn aml yn fawr iawn.\nRhowch wybod am sgam rydych yn meddwl eich bod wedi bod yn darged iddo ar ffurflen rhoi gwybod yr FCA (Opens in a new window)\nOs ydych wedi colli arian oherwydd twyll buddsoddi, dylech roi gwybod i Action Fraud ar 0300 123 2040 neu ar-lein gan ddefnyddio’r teclyn rhoi gwybod Action Fraud\nFfoniwch ni ar 0800 015 4402 i siarad ag ymgynghorydd HelpwrArian am arweiniad.\nGallwch ddarganfod beth i'w wneud os ydych wedi cael eich targedu gan sgam buddsoddi\nRhoi gwybod am sgamiau sy’n defnyddio’r Post Brenhinol\nEfallai eich bod hefyd wedi derbyn papurau twyllodrus yn y post. Mae yna ychydig o gamau y gallwch eu cymryd. Gallwch chi:\nanfon y llythyrau ymlaen at y Post Brenhinol gyda llythyr eglurhaol yn egluro beth sydd wedi digwydd i: Post Sgam Rhadbost, PO Box 797, Exeter EX1 9UN\nanfon e-bost neu ffonio 0345 611 3413 yn egluro’r twyll\ncysylltu â’r Gwasanaeth Dewis Post (MPS) a fydd yn tynnu eich enw a’ch cyfeiriad oddi ar restrau postio. Gallwch eu ffonio ar 0845 703 4599 neu ddefnyddio Gwefan MPS\nRhoi gwybod am alwadau ffôn sgam\nOs ydych yn amau eich bod yn cael eich targedu gan sgam gwasanaeth ffôn cyfradd premiwm:\ngallwch wneud cwyn a’i hadrodd i’r Awdurdod Gwasanaethau Talu dros y Ffôn (PSA), rheolydd biliau ffôn y DU, trwy eu ffonio ar 0300 303 0020, neu drwy ymweld â Gwefan PSA\nRhoi gwybod am sgamiau siopa ar-lein a thwyll talu\nWeithiau gall fod yn anodd gweithio allan a ydych wedi dioddef sgam ai peidio. Ond, os bydd rhywbeth yn mynd o’i le gyda phryniant ar-lein, dyma'r camau i'w cymryd:\nOs anfonwyd eitem ddiffygiol atoch, neu’r cynnyrch anghywir, cysylltwch â’r gwerthwr ar-lein y cawsoch hi ganddo.\nOs na fyddwch yn clywed yn ôl, neu os nad ydych yn hapus â’u hymateb, dylech gysylltu â darparwr eich cerdyn, er enghraifft VISA neu Mastercard.\nDysgwch fwy yn ein canllaw Sut rydych yn cael eich diogelu pan fyddwch yn talu â cherdyn\nOs nad ydych yn cofio prynu ac yn meddwl y gallai fod yn rhywun sy’n defnyddio’ch cerdyn ar gyfer twyll, rhowch wybod i’ch banc ar unwaith. Yna gallant rwystro’r cerdyn fel na all rhagor o daliadau gael eu gwneud. Fel arfer y byddwch yn cael ad-daliad o’ch arian gan eich cwmni cardiau os defnyddir manylion eich cerdyn ar-lein heb eich caniatâd ar gyfer twyll.\nOs ydych yn meddwl eich bod wedi cael eich targedu gan sgam, gallwch hefyd roi gwybod i Action Fraud ar 0300 123 2040 neu ddefnyddio teclyn rhoi gwybod ar-lein Action Fraud\nDysgwch fwy yn ein canllaw Siopa a thalu’n ddiogel ar-lein\nCyhoeddwyd gan: Alan Thomas\nSgamiau pensiwn Pob postiadau blog Sgamiau


Tynnwyd y cais hwn yn ôl gan yr Ymgeisydd.\nLlinell amser (58 Eitemau)\nDyddiad cau i’r Ysgrifennydd Gwladol wneud penderfyniad\nYn dilyn tynnu’r cais yn ôl yn ddiweddar, ac er budd didwylledd a thryloywder, rydym wedi penderfynu cyhoeddi Adroddiad Argymhelliad yr Awdurdod Archwilio (PDF, 17MB).\nMae’r Cais wedi’i dynnu’n ôl. Gweler Gweler llythyr yr Ymgeisydd (PDF, 355KB).\nGweler gwefan yr Ymgeisydd am ragor o wybodaeth.\nNid oes unrhyw gamau pellach i’r Ysgrifennydd Gwladol eu cymryd ynglŷn â’r Cais.\nAr ôl cael y llythyr dyddiedig 18 Rhagfyr 2020 oddi wrth Horizon Nuclear Power Wylfa Limited (PDF, 341 KB) yn gofyn am estyniad i’r dyddiad cau ar gyfer penderfyniad yr Ysgrifennydd Gwladol ar y cais am Orchymyn Wylfa Newydd (Gorsaf Gynhyrchu Niwclear), mae’r Ysgrifennydd Gwladol wedi penderfynu ailosod y dyddiad cau statudol ar gyfer y cais hwn ar 30 Ebrill 2021 (PDF, 85 KB).\nBydd datganiad yn cadarnhau’r dyddiad cau newydd ar gyfer penderfyniad yn cael ei wneud i Dŷ’r Cyffredin a Thŷ’r Arglwyddi yn unol ag adran 107(7) o Ddeddf Cynllunio 2008 cyn gynted â phosibl.\nAr ôl cael y llythyrau dyddiedig 22 Medi 2020 a 28 Medi 2020 (PDF, 424KB) oddi wrth Horizon Nuclear Power Wylfa Limited yn gofyn am estyniad i’r dyddiad cau ar gyfer penderfyniad yr Ysgrifennydd Gwladol ar y cais am Orchymyn Wylfa Newydd (Gorsaf Cynhyrchu Niwclear), mae’r Ysgrifennydd Gwladol wedi penderfynu ailosod y dyddiad cau statudol ar gyfer y cais hwn ar 31 Rhagfyr 2020 (PDF, 223KB).\nY dyddiad cau ar gyfer y penderfyniad ar y cais am Orchymyn arfaethedig Wylfa Newydd (Gorsaf Ynni Niwclear) oedd 23 Hydref 2019 ond ailbennwyd y dyddiad cau hwnnw i 31 Mawrth 2020 er mwyn caniatáu i ragor o wybodaeth am effeithiau amgylcheddol a materion eraill a oedd heb eu datrys gael ei darparu a’i hystyried. Yn dilyn dadansoddiad cychwynnol o’r wybodaeth bellach sydd wedi’i darparu erbyn hyn, mae’r Ysgrifennydd Gwladol wedi dod i’r casgliad bod angen cyfnod ychwanegol o amser i gwblhau ei ystyriaeth mewn perthynas â’r effeithiau amgylcheddol a’r materion eraill a oedd heb eu datrys yn dilyn yr archwiliad.\nMae’r Ysgrifennydd Gwladol wedi penderfynu ailbennu’r dyddiad cau statudol ar gyfer y cais hwn i 30 Medi 2020. Gan nad yw’r Senedd yn eistedd, caiff datganiad yn cadarnhau’r dyddiad cau newydd ar gyfer penderfyniad ei wneud i Dŷ’r Cyffredin a Thŷ’r Arglwyddi yn unol ag adran 107(7) o Ddeddf Cynllunio 2008 cyn gynted ag y bo modd ar ôl i’r Senedd ailddechrau.\nPWYSIG: O ganlyniad i ganllawiau parhaus y Llywodraeth yn ymwneud â COVID-19, mae’r Arolygiaeth Gynllunio yn ceisio sicrhau bod pob Parti yn cael gwybod am ddatblygiadau allweddol ar brosiectau mewn modd amserol. Er mwyn helpu i gyflawni hyn, ac i leihau unrhyw oedi a allai godi os effeithir ar y gwasanaeth post, byddai’n ddefnyddiol iawn pe bai Partïon cofrestredig nad ydynt eisoes wedi gwneud hynny yn gallu rhoi cyfeiriad e-bost cyswllt inni cyn gynted â phosibl (manylion ym mhennawd gwybodaeth gyswllt tudalen y prosiect).\nSicrhewch y bydd y wybodaeth hon yn cael ei rheoli yn unol â’n Hysbysiad Preifatrwydd.\nYn dilyn y llythyr ymgynghori dyddiedig 24 Ionawr 2020 mae’r Ysgrifennydd Gwladol wedi cael rhagor o sylwadau gan bartïon sydd â buddiant yn hyn o beth ynghylch yr ymatebion i’r ymgynghoriad a ddaeth i ben ar 31 Rhagfyr 2019. Mae’r Ysgrifennydd Gwladol wrthi’n adolygu’r sylwadau hyn ac, os bydd angen hynny, gall benderfynu cyhoeddi ymgynghoriad pellach gyda’r partïon sydd â buddiant.\nMae’r Ysgrifennydd Gwladol wedi cael ymatebion i’w llythyr ymgynghori dyddiedig 23 Hydref 2019 ac mae wrthi’n adolygu’r ymatebion hyn. Cadarnhaodd yr Ymgeisydd yn ei ymateb ei fod yn dal heb roi’r newyddion diweddaraf i’r Ysgrifennydd Gwladol ar nifer o faterion sydd heb eu datrys.\nTra bydd yr Ymgeisydd yn cwblhau’r diweddariadau hynny, mae’r Ysgrifennydd Gwladol yn gwahodd sylwadau gan yr Ymgeisydd a’r Partïon sydd â buddiant yn hyn ar yr ymatebion i’w hymgynghoriad. Gall yr Ysgrifennydd Gwladol benderfynu cyhoeddi ymgynghoriad pellach gyda’r partïon sydd â buddiant yn hyn os bydd angen hynny, ar ôl i’r holl wybodaeth gael ei chydgasglu.\nMae’r Ysgrifennydd Gwladol wedi derbyn ymatebion i’w llythyr ymgynghori, dyddiedig 23 Hydref 2019. Bydd yr Ysgrifennydd Gwladol yn adolygu pob ymateb cyn gynted â phosibl a gall benderfynu cyhoeddi ymgynghoriad pellach gyda phartïon â diddordeb os bydd angen. Os nad oes angen hyn, yna gwahoddir sylwadau gan bartïon â diddordeb erbyn y dyddiad cau ar 31 Rhagfyr 2019.\nRhoddodd yr Awdurdod Archwilio Adroddiad ar Argymhellion i’r Ysgrifennydd Gwladol ar 23 Gorffennaf 2019. Mae’r Ysgrifennydd Gwladol wedi gwahodd Gweithrediaeth Iechyd a Diogelwch, Cadw a Partïon sydd â Buddiant yn hyn o beth i gyflwyno sylwadau ar nifer o faterion sy’n dal heb eu datrys.\nY dyddiad cau ar gyfer ymateb yw 31 Rhagfyr 2019. Gan hynny, sylwch fod dyddiad cau y prosiect hwn wedi’i ohirio tan 31 Mawrth 2020.\nCaeodd yr Archwiliad am 23.59 ar 23 Ebrill 2019.\nMae hysbysiad o gwblhau llythr Awdurdod Arholi wedi’i gyhoeddi ac mae’r Llyfrgell Arholi wedi’i diweddaru.\nSylwch fod rai dogfennau cyflwyniad Terfyn Amser 10 wedi’i gyhoeddi heddiw; diweddarwyd y Llyfrgell Arholi hefyd.\nNoder bod yr holl ddogfennau a dderbyniwyd ar gyfer terfyn amser 10 bellach wedi’u cyhoeddi ac mae Llyfrgell yr Archwiliad wedi’i ddiweddaru.\nMae fersiwn ddwyieithog Rheol 17 dyddiad 15 Ebrill wedi’i chyhoeddi.\nMae’r Awdurdod Arholi wedi gofyn am ragor o wybodaeth gan bartïon sydd â diddordeb – Sylwch y bydd fersiwn dwyieithog o’r llythyr hwn yn cael ei gyhoeddi cyn gynted ag y bo’n ymarferol\nCyhoeddwyd pob dogfen terfyn amser 9 ac mae Llyfrgell yr Archwiliad wedi’i diweddaru.\nMae’r Awdurdod Arholi wedi gofyn am ragor o wybodaeth gan yr Office for Nuclear Regulation (ONR).\nMae’r Awdurdod Arholi wedi gofyn am ragor o wybodaeth gan bartïon sydd â diddordeb\nMae’r Adroddiad ar y Goblygiadau ar gyfer Safleoedd Ewropeaidd (RIES) wedi’i gyhoeddi.\nNoder, mae’r pwyntiau gweithredu a’r recordiadau sain o wrandawiadau mis Mawrth wedi’u cyhoeddi.\nMae cyflwyniadau o derfyn amser 7 hefyd wedi’u cyhoeddi a bydd y Llyfrgell Arholi’n cael ei diweddaru’n fuan.\nMae Pwyntiau Gweithredu Cymraeg o Wrandawiadau Mis Mawrth bellach wedi’u cyhoeddi ac maent ar gael yn ddwyieithog mewn un ddogfen.\nSylwer, mae’r Awdurdod Archwilio wedi cyhoeddi agendâu gwrandawiad diwygiedig ar gyfer dydd Llun 4 a dydd Iau 7 Mawrth.\nMae’r agenda ar gyfer gwrandawiad DCO ddydd Mercher 6 Mawrth bellach wedi’i gyhoeddi hefyd.\nCyhoeddwyd Penderfyniad Gweithdrefnol yr Awdurdod Arholi a chais am ragor o wybodaeth gan yr ymgeisydd mewn ymateb i geisiadau’r ymgeisydd i newid agweddau ar y datblygiad arfaethedig.\nMae’r Theithlen Archwiliad Safle â Chymorth a’r agendau ar gyfer y Gwrandawiadau Penodol ar 4 Mawrth 2019 a 7 Mawrth 2019 bellach wedi’u cyhoeddi\nBellach cyhoeddwyd y daith lawn ar gyfer yr Arolwg Safle â Chwmni.\nGweler y Cyflwyniad Ychwanegol a dderbynnir yn ôl disgresiwn yr Awdurdod Arholi.\nCyhoeddwyd llythyr hysbysiad Gwrandawiad ar gyfer y gwrandawiadau rhwng dydd Llun 4 Mawrth 2019 a dydd Gwener 8 Mawrth.\nMae llythyr hysbysu’r Archwiliad Safle â Chwmni (13-14 Chwefror 2019) wedi’i gyhoeddi.\nSylwer y cyhoeddwyd pwyntiau gweithredu o wrandawiadau mis Ionawr, cyflwyniadau terfyn amser 4 a’r llyfrgell archwiliad.\nMae’r Awdurdod Archwilio wedi derbyn cyflwyniad ychwanegol o’r Ymgeisydd sy’n cadarnhau ei sefyllfa yn yr Archwiliad.\nCyhoeddwyd ymatebion terfyn amser 3 ac agendâu gwrandawiadau mis Ionawr 2019. Mae’r Llyfrgell Archwiliad wedi’i ddiweddaru.\nMae llythyr wedi’i gyhoeddi sy’n diwygio’r Amserlen Archwiliad ac yn gofyn am wybodaeth bellach.\nI’w nodi yn dilyn Dyddiad Cau 2, doedd REP2-002, REP2-007, REP2-031 REP2-370, REP2-371, REP2-372 na REP2-373 wedi’u cynnwys yn y cyhoeddiadau gwreiddiol a disodlwyd REP2-025 gyda fersiwn wedi’i ddiweddaru ers ei gyhoeddiad gwreiddiol.\nMae Llyfrgell yr Archwiliad wedi’i ddiweddaru ac mae’n cynnwys holl ddogfennau Dyddiad Cau 2.\nMae nodyn o’r Cyfarfod Rhagarweiniol, a gynhaliwyd ar 23 Hydref 2018 wedi’i gyhoeddi.\nSylwch chafodd rhai dogfennau eu hepgor o’r Llyfrgell Arholiad ar ôl cyhoeddi’r dogfennau dyddiad cau 1 mae’r rhain bellach wedi’u cyhoeddi ac maent ar gael.\nMae recordiadau sain wedi cael eu cyhoeddi ar gyfer y Gwrandawiadau canlynol: Cyfarfod Rhagarweiniol, Gwrandawiad Mater Penodol & Gwrandawiad Llawr Agored\nMae cyflwyniadau Dyddiad cau 1 wedi’u cyhoeddi.\nMae llythyr Rheol 8 a Chwestiynau Ysgrifenedig yr Awdurdod Arholi wedi’u cyhoeddi.\nDerbyniwyd y llythyr clawr, cais am newid cyntaf yr Ymgeisydd (strategaeth Blastio) a ail gais am newid yr Ymgeisydd (symudiadau Llongau Morol) yn ôl disgresiwn yr Awdurdod Arholi.\nMae nodyn o’r ymweliad safle heb cwmni yr Awdurdod Archwilio wedi’i chyhoeddi.\nMae ymatebion i’r llythyr Rheol 6 a agenda ychwanegol yr Awdurdod Archwilio am y Gwrandawiad Mater Penodol i’r Gorchymyn Caniatad Datblygu Drafft wedi eu cyhoeddi.\nMae’r agendâu ar gyfer y Gwrandawiad Rhifyn Penodol ar y Gorchymyn Caniatâd Datblygu drafft a’r Gwrandawiadau Llawr Agored wedi’u gyhoeddu.\nMae’r ymgeisydd wedi anfon llythyr atom, yn esbonio bod rhai o’r hysbysiadau a anfonwyd ganddynt am y gyfle i wneud sylwadau perthnasol yn cael eu dychwelyd heb ei danysgrifio. Mae’r ymgeisydd wedi anfon hysbysiadau pellach i’r partïon hynny yn unig, ac mae wedi caniatáu mwy o amser iddynt gyflwyno eu sylwadau erbyn 18 Medi 2018. Os ydych chi wedi derbyn hysbysiad pellach ac yn dymuno gwneud sylwadau, cysylltwch â ni yn [email protected].\nMae digwyddiad allgymorth cyhoeddus i ddarparu gwybodaeth am y broses caniatâd datblygu yn cael ei gynnal yn Llangefni ar ddydd Mawrth 4 Hydref, 2016. Mae hwn yn ddigwyddiad ychwanegol a fydd yn cynnwys gwasanaeth cyfieithu ar y pryd na lwyddwyd i’w ddarparu yn flaenorol.\nCyfeiriwch at y poster os gwelwch yn dda.\nMae digwyddiad allgymorth cyhoeddus i ddarparu gwybodaeth am y broses caniatâd datblygu yn cael ei gynnal yn Llangefni ar ddydd Mawrth 6 Medi 2016. Cyfeiriwch at y poster digwyddiad cyhoeddus am fanylion pellach.


Perygl i hen Ysbyty Gogledd Cymru ddymchwel wedi tân mawr - BBC Cymru Fyw\nPerygl i hen Ysbyty Gogledd Cymru ddymchwel wedi tân mawr\nduration 2 Mehefin 2017\nimage captionBu 40 o ddiffoddwyr yn ceisio rheoli'r tân\nMae'n debyg y bydd rhan o hen Ysbyty Gogledd Cymru yn Ninbych yn gorfod cael ei ddymchwel yn dilyn tân mawr ar y safle yn gynnar fore Gwener.\nFe wnaeth Gwasanaeth Tân ac Achub Gogledd Cymru yrru 40 o ddiffoddwyr i'r digwyddiad.\nY gred yw bod y to'r adeilad rhestredig Gradd II eisoes wedi dymchwel yn yr hen ysbyty meddwl. Cafodd y gwasanaethau tân eu galw toc wedi 03:00 fore Gwener.\n'Fel tref ynddi'i hun': Atgofion Ysbyty Meddwl Dinbych\nMewn datganiad, dywedodd Cyngor Sir Ddinbych fod y tân wedi ei gyfyngu i un adain o'r prif adeilad. Roedd y rhan yma o'r ysbyty wedi ei glustnodi ar gyfer cael ei ail-ddatblygu, ond mae'r cyngor yn dweud fod y difrod mor ddrwg na fydd modd ei adfer bellach.\nY llynedd cafodd cais ei lunio i godi tai ar y safle ond hefyd yn gwarchod rhan helaeth o'r adeilad.\nDywedodd llefarydd fod y cyngor wedi dychryn o achos gweithred unigolion "sydd wedi creu cymaint o ddifrod i safle yr oedd y cyngor wedi bod yn ceisio ei amddiffyn ers blynyddoedd maith, gan ddilyn pob llwybr cyfreithiol i ddarganfod ateb cynaliadwy i'r safle."\nimage captionCafodd criwiau eu galw i'r safle yn oriau man bore Gwener\nYchwanegodd fod y math yma o ymddygiad yn peryglu bywydau ac mae'r awdurdod yn galw ar bobl i gadw draw o'r safle.\n"Mae'n dal yn fwriad gan y cyngor i gwblhau gorchymyn prynu gorfodol ar y safle ac yna'i drosglwyddo i Ymddiriedolaeth Adfer Adeiladau Gogledd Cymru sydd ar hyn o bryd yn cwblhau eu cynllun busnes cyn i'r safle gael ei drosglwyddo."\nmedia captionClwyd Wynne, cyn reolwr nyrsio yn hen ysbyty seiciatryddol Gogledd Cymru yn Ninbych.\nEr bod y tân wedi ei ddiffodd erbyn hyn, bydd y gwasanaethau brys yn aros ar y safle am weddill y dydd. Dywedodd llefarydd ar gyfer Gwasanaeth Tân ac Achub Gogledd Cymru y bydd ymchwiliad yn cael ei gynnal i achos y tân.\nFe wnaeth yr ysbyty gau yn 1996 ac er bod galwadau wedi bod i'w adfer dyw hynny ddim wedi digwydd.\nDros y blynyddoedd mae tanau eraill wedi bod yno, yr un diweddaraf ym mis Chwefror.\nimage captionCyngor Sir Ddinbych sy'n berchen y safle sy ar gyrion tre Dinbych\nMark Drakeford i gyhoeddi mwy o fesurau Covid-19\nLlywodraeth Cymru i gyhoeddi mwy o gyfyngiadau yn sgil cynnydd yn achosion coronafeirws.\n'Cyfyngiadau Covid-19 mewn grym am chwe mis arall'\nYmwelwyr o ardaloedd clo Lloegr yn 'pryderu' cymunedau


Sequatchie County, Tennessee - Wicipedia\n9 Rhagfyr 1857\nVan Buren County, Bledsoe County, Hamilton County, Marion County, Grundy County, Warren County\nSir yn nhalaith Tennessee, Unol Daleithiau America yw Sequatchie County. Cafodd ei henwi ar ôl Tsierocïaid. Sefydlwyd Sequatchie County, Tennessee ym 1857 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Dunlap, Tennessee.\nMae ganddi arwynebedd o 689 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.07% . Yn ôl cyfrifiad y wlad, poblogaeth y sir yw: 14,681 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Van Buren County, Bledsoe County, Hamilton County, Marion County, Grundy County, Warren County. Ceir 9 cylchfa amser yn UDA, ac mae'r sir hon yn perthyn i'r cylchfa amser a elwir yn Cylchfa Amser Canolog. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Tennessee.\nMae gan y sir yma boblogaeth o tua 14,681 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nDunlap, Tennessee 4815\nLone Oak 1206\nWedi dod o "https://cy.wikipedia.org/w/index.php?title=Sequatchie_County,_Tennessee&oldid=11072453"\nNewidiwyd y dudalen hon ddiwethaf ar 14 Mehefin 2022, am 15:05.


Cyflwynwyd y ddeiseb hon gan ‘Vale Communities For Future Generations’, ar ôl casglu cyfanswm o 416 lofnodion.\nMewn ymateb i’r argyfwng yn yr hinsawdd, gofynnwn i Lywodraeth Cymru ddiogelu Ardaloedd Tirwedd Arbennig ar gyfer cenedlaethau'r dyfodol.\nMae Ardaloedd Tirwedd Arbennig yn feysydd tirwedd uchel o bwys ar gyfer gwerth amgylcheddol, corfforol, gweledol, diwylliannol neu hanesyddol a gallan nhw fod yn unigryw, yn eithriadol neu'n neilltuol, ond NID YDYN NHW WEDI’U HAMDDIFFYN.\nMae eu coetiroedd hynafol, rhywogaethau prin, ardaloedd arbennig o gynefin neu'r man lle y maen nhw’n bodoli yn agored i niwed yn sgil ffyrdd newydd, parciau busnes neu ddatblygiadau niweidiol eraill.\nMae enghraifft o Ardal Tirwedd Arbennig sydd mewn perygl ym mhentref cadwraeth Pendeulwyn yn Nyffryn Elái, y mae Cyngor Bro Morgannwg yn cynnig adeiladu ffordd cludo nwyddau newydd drwyddo. Bydd y ffordd hon yn dinistrio coetir hynafol a bywyd gwyllt sydd mewn perygl yn ogystal â llygru'r cyrsiau aer a dŵr y mae'r Ardal Tirwedd Arbennig hon yn dibynnu arnyn nhw.\nYn anffodus, nid oes unrhyw amddiffyniad i fod yn Ardal Tirwedd Arbennig, felly mae cynllunwyr a datblygwyr yn rhydd i ddatblygu pa bynnag gynlluniau y maent eu heisiau.\nRydym yn galw ar Lywodraeth Cymru i gofio eu hymrwymiad i bolisïau amgylcheddol a newid yn yr hinsawdd, a'u cyfrifoldebau i Ddeddf Llesiant Cenedlaethau'r Dyfodol.\nMae angen rhoi amddiffyniad Cyfreithiol ar frys i ardaloedd unigryw yng Nghymru sydd eisoes wedi'u nodi fel Ardaloedd Tirwedd Arbennig.\nCyhoeddwyd gyntaf: 08/07/2021


Young People invited to Grow for It | Coleg y Cymoedd\nGwahoddiad i bobl ifanc Cymru dyfu’n wyllt\nMae pobl ifanc 12 – 25 oed ledled Cymru yn cael cynnig y cyfle i ennill £500 i helpu trawsnewid eu cymuned gyda blodau gwyllt. Mae Tyfu’n Wyllt, dan arweiniad Gerddi Botaneg Brenhinol Kew a chyda chefnogaeth Cronfa’r Loteri Fawr, yn cychwyn ar ymgyrch ledled gwledydd Prydain i ddod o hyd i’r cynlluniau mwyaf cyffrous ar gyfer trawsnewid llecyn gyda phlanhigion a blodau gwyllt brodorol.\nBydd yr ymgeisyddion llwyddiannus yn derbyn yr arian i gynhyrchu gwaith celf gweledol, cerddoriaeth neu iaith lafar sy’n cyfleu pwysigrwydd blodau gwyllt brodorol a llecynnau gwyllt, neu i hau a thyfu blodau gwyllt mewn llecyn cymunedol.\nMae Bethan Woods yn fyfyriwr yng Ngholeg Y Cymoedd, ac yn aelod o grŵp yno a ddatblygodd brosiect Tyfu’n Wyllt ynghynt eleni. Dywedodd hi:\n“Mae’r arian gan Tyfu’n Wyllt wedi’n galluogi i brynu offer a phlanhigion a rhoi cynllun at ei gilydd i ddatblygu ardal ar dir y coleg. Er mwyn gwneud hynny roedd rhaid inni ddatblygu sgiliau gwahanol, rhai’n ymarferol ar gyfer paratoi’r llecyn a’r plannu – ond hefyd sgiliau eraill fel sgiliau cyfathrebu gan y buom yn gweithio gydag adrannau gwahanol ac rydym hefyd wedi gorfod datblygu cynlluniau gwahanol i esbonio sut y byddem yn mynd ati.\n“Rhedodd law yn llaw â phrosiect gwenyn sydd gennym ar y safle, ac eto fe lwyddon ni i ddysgu mwy am bwysigrwydd peillwyr a bioamrywiaeth yn gyffredinol. Yna pan fuon ni yng Ngerddi Kew yn Llundain fe drefnodd Tyfu’n Wyllt i swyddog ddod i siarad â ni ac ychwanegu fwy fyth at ein gwybodaeth. Roedd hyn oll yn brofiad gwych inni a byddwn yn annog unrhyw un i “fynd ati i dyfu”.”\nMae gwobr Byddwch yn Greadigol yn agored i ddau gategori oed, dan 18 (12 i 17) a thros 18 (18 i 25), a bydd ymgeisyddion buddugol yn cael y cyfle i arddangos eu gwaith celf neu berfformio eu darn sain yn yr awyr agored mewn digwyddiad haf amlwg yng ngwledydd Prydain.\nMae gwobr Trawsnewid Llecyn yn cynnig cyfle i bobl ifanc sydd eisiau gweithio gyda’i gilydd i drawsnewid llecyn lleol trwy ddefnyddio planhigion a blodau gwyllt brodorol. Gall y prosiect olygu mwy na hau a thyfu, ar yr amod ei fod yn cyflwyno neges am flodau gwyllt brodorol a llecynnau gwyllt yng ngwledydd Prydain mewn ffordd greadigol. Gall gynnwys defnyddio cynwysyddion gwahanol ar gyfer tyfu, celf a chrefft neu ddigwyddiadau a gweithgareddau hefyd.\nYchwanegodd Maria Golightly, Rheolwr Partneriaeth Tyfu’n Wyllt yng Nghymru:\n"Rydym yn chwilio am bobl 12 i 25 oed sydd yn llawn o syniadau creadigol. Rydym yn annog pobl ifanc i adael i’w dychymyg redeg yn wyllt ac ystyried sut y gall blodau gwyllt gael ei ddefnyddio fel rhan o brosiect all trawsnewid ardal neu sut y gallant fod yn rhan o ddatblygiad gweledol neu clywedol arloesol. Rwy'n edrych ymlaen yn fawr at weld y syniadau gaiff eu cyflwyno a byddem yn annog unrhyw un sydd â diddordeb i gysylltu â ni."\nBydd panel o bobl ifanc yn beirniadu’r holl gynigion ac mae Tyfu’n Wyllt yn gweithio gydag Youth Cymru i benderfynu ar yr ymgeisyddion llwyddiannus.\nY dyddiad cau ar gyfer cynigion i Byddwch yn Greadigol yw 25 Ionawr 2016 a’r dyddiad cau ar gyfer Trawsnewid Llecyn yw 22 Chwefror 2016. Bydd Tyfu’n Wyllt yn darparu cefnogaeth trwy gydol y broses, o drafod syniadau gydag ymgeisyddion posib, ac ymlaen i wneud i bethau ddigwydd. Er mwyn cael mwy o wybodaeth ewch i’r wefan: https://www.growwilduk.com/content/grow-it. Er mwyn gofyn cwestiwn neu drafod eich syniad prosiect e-bostiwch: growforit@growwilduk.com neu ffoniwch Maria Golightly 07917 266445.


Gwneuthurwyr a chyflenwyr ffabrig crys melange spandex mélange China Cationic | Huasheng\n9% Spandex 62% Polyester 19% Cantionig\nYmestyn dwy ffordd. Cyffyrddiad meddal. Stribedi mélange.\nWic Lleithder, Gwrth-bacteriol / Gwrth-ficrobaidd, Oeri ， Ailgylchu\nMae'r ffabrig crys melange spandex mélange cationig hwn, ein rhif erthygl FTT-WB180, wedi'i wehyddu â spandex 9% (elastane), 62% polyester a 19% cationig.\nMae'r ffabrig crys melange spandex mélange cationig wedi'i wau â chymysgedd o ffibrau sydd wedi'u croes-liwio i greu effaith wresog. Mae ffabrig y crys melange yn cynnwys arlliwiau lluosog o lwyd neu lwyd gyda lliw arall. Mae lliwiau grug canlynol ar gael ar gyfer ein ffabrig crys mélange ar hyn o bryd.\nPinc / Porffor, Pinc Poeth / Fuchsia, Turquoise / Royal, Rose / Brown,\nLlwyd / Du, Gwin / Du, Porffor / Du, Coral / Du, a Denim / Du\nMae'r triniaethau fel gwlychu lleithder, gwrth-ficrobaidd ac oeri ar gael. A gallwn ddefnyddio edafedd polyester wedi'i ailgylchu ar y ffabrig crys melange hwn i amddiffyn y ddaear yn well.\nMae'r ffabrig crys melange spandex mélange cationig hwn yn wych ar gyfer coesau, cynheswyr coesau, siorts chwaraeon, dillad isaf, bras chwaraeon. Bydd yn symud lleithder i ffwrdd o'r corff ac yn gwrthsefyll amsugno aroglau. Bydd y ffabrig crys melange hwn yn cadw'n sych ac yn rhydd o aroglau yn ystod gweithgaredd corfforol y gwisgwr. Mae'n hynod gyffyrddus i'w wisgo.\nEr mwyn cwrdd â safonau ansawdd llym cwsmeriaid, cynhyrchir y ffabrigau crys mélange hyn gan ein peiriannau gwau crwn datblygedig a gyflwynwyd o Ewrop. Bydd peiriant gwehyddu mewn cyflwr da yn sicrhau gwau cain, ymestyn da, a gwead clir. Bydd ein staff profiadol yn cymryd gofal da o'r ffabrigau crys mélange hyn o greige un i un gorffenedig. Bydd cynhyrchu'r holl ffabrigau crys melange yn dilyn gweithdrefnau llym i fodloni ein cwsmeriaid uchel eu parch.\nMae Huasheng yn mabwysiadu ffibrau o ansawdd uchel i sicrhau bod perfformiad ac ansawdd ein ffabrigau ymestyn mélange yn uwch na safonau'r diwydiant rhyngwladol.\nRheoli ansawdd llym i sicrhau bod cyfradd defnyddio ffabrigau ymestyn melange yn fwy na 95%.\nMae Huasheng yn lansio cyfres newydd o ffabrigau ymestyn mélange yn fisol.\nNod Huasheng yw parhau i greu'r gwerth mwyaf posibl i gwsmeriaid. Rydym nid yn unig yn cyflenwi ein ffabrigau ymestyn mélange i'n cwsmeriaid, ond hefyd yn darparu gwasanaeth a datrysiad rhagorol.\nGydag 16 mlynedd o brofiad ar gyfer ffabrigau crys ymestyn, mae Huasheng wedi gwasanaethu 40 o gleientiaid gwledydd ledled y byd yn broffesiynol.\nBlaenorol: Ffabrig ymestyn melange gwau Heather Jersey\nNesaf: Ffabrig Jersey wedi'i frwsio Mélange\nFfabrig Melange Glas\nFfabrig Melange Llwyd\nFfabrig Heather Melange\nFfabrig Melange Llwyd Ysgafn\nFfabrig Effaith Melange\nFfabrig Melange Jersey\nMae spandex polyester melange ffasiynol yn ymestyn j ...\nMelang ymestyn neilon polyester neilon a spandex ...\nFfabrig Jersey wedi'i frwsio Mélange\nCrys sengl spandex polyester cyflym-sychu fi ...\nCrys melange oeri polyester a spandex fa ...


Cyflenwyr a Ffatri Sylffad Bariwm - Gwneuthurwyr Bariwm Sylffad Tsieina\nSylffad bariwm ar gyfer gwydr\nGrisial orthorhombig di-liw neu bowdr amorffaidd gwyn. Y dwysedd cymharol yw 4.30. Y pwynt toddi yw 1580 ° C. Bron yn anhydawdd mewn dŵr, ethanol ac asid. Wedi'i hydoddi mewn asid sylffwrig crynodedig poeth, mae'n hawdd crynhoi pan mae'n sych. Gellir lleihau carbon i sylffid bariwm ar 600 ° C.\nSylffad bariwm ar gyfer padiau brêc\nSylffad bariwm naturiol, mwyn sylffad bariwm gradd uchel dethol a'i gynhyrchu gan dechnoleg dosbarthu melinau peli datblygedig. Mae gan y cynnyrch ddosbarthiad cul maint gronynnau, arwynebedd penodol bach a sefydlogrwydd cemegol uchel. Cynnwys uchel o sylffad bariwm, gwynder uchel, purdeb uchel, ymwrthedd heneiddio. Ar yr un pryd, gellir gwella anhyblygedd, cysondeb a gwrthsefyll gwisgo'r cynnyrch, ac mae'r sefydlogrwydd yn dda. Gall amsugno pelydrau-X a phelydrau-γ, a rhoi dwysedd uwch a gorffeniad wyneb i'r deunydd.\nGellir defnyddio sylffad bariwm fel estynnwr i leihau faint o ditaniwm deuocsid a ddefnyddir a gwella effeithlonrwydd. Gall amsugno olew isel iawn a chrynodiad cyfaint cynyddol arbed mwy o ddeunydd sylfaen resin.\nFe'i cynhyrchir gan broses dyodiad cemegol datblygedig domestig, gyda phriodweddau ffisegol uwchraddol, llai o amhureddau mecanyddol, mândeb unffurf iawn, powdr gwyn amorffaidd, diwenwyn, anhydawdd mewn dŵr, hydawdd mewn asid sylffwrig sy'n ffrwydro, ychydig yn hydawdd mewn berw Mae'r asid hydroclorig yn gemegol. sefydlog, ac mae'n cael ei ostwng yn thermol i sylffid bariwm â charbon. Ni fydd yn newid lliw pan fydd yn dod ar draws hydrogen sulfide neu nwy gwenwynig yn yr awyr. Mae'n gynnyrch o ansawdd uchel o gynhyrchion domestig tebyg. Gall ychwanegu sylffad bariwm yn y cymhwysiad roi sglein uchel i'r deunydd, mae ei wasgariad yn dda, a gall leihau'r gost.\nEr mwyn gwella perfformiad cynnyrch, perfformir triniaeth rhyngwyneb gemegol ar sylffad bariwm. Mae'r cynnyrch wedi'i drin ag arwyneb organig neu anorganig i leihau tensiwn yr wyneb ac mae ganddo wasgaradwyedd a chydnawsedd da iawn. Mae gan sylffad bariwm wedi'i addasu ddosbarthiad cul maint gronynnau, gwynder uchel iawn, a dim amhureddau. Mae ganddo affinedd cryf ac mae'n rhoi dwysedd uwch a gorffeniad wyneb i'r deunydd.\nSylffad bariwm sglein uchel\nSylffad bariwm sglein uchel, mwyn sylffad bariwm gradd uchel dethol a gynhyrchir gan dechnoleg melino a dosbarthu peli uwch. Mae gan y cynnyrch ystod dosbarthu maint gronynnau cul, priodweddau cemegol sefydlog, sglein da, gwynder uchel, ac eiddo gwasgaru a lefelu rhagorol.\nMae gan sylffad bariwm sglein uchel wrthwynebiad halen asid ac alcali da, ymwrthedd tymheredd uchel, ymwrthedd cyrydiad, a gwrthsefyll heneiddio. Gall wella caledwch, cysondeb a gwrthsefyll gwisgo'r cynnyrch, a gwneud y cynnyrch yn sgleiniog ac yn sefydlog. Gellir ei ddefnyddio hefyd fel estynnwr i leihau faint o ditaniwm deuocsid a ddefnyddir a gwella effeithlonrwydd. Gall amsugno olew isel iawn a chrynodiad cyfaint cynyddol arbed mwy o ddeunydd sylfaen resin.\nGan ddefnyddio nanotechnoleg uwch-dechnoleg, mae'r cynnyrch yn bowdwr gorchudd trwchus organig ac anorganig. Dosbarthiad cul maint gronynnau, sefydlogrwydd cemegol da, lefel uchel o actifadu, gwasgariad da, gwynder uchel a nodweddion eraill. Purdeb uchel, ymwrthedd asid, ymwrthedd alcali, ymwrthedd tymheredd uchel a dim colli sglein, ymwrthedd chwistrell halen da a gwrthsefyll y tywydd. Gellir ei ddefnyddio'n helaeth mewn amryw o baent dŵr, paent pren wedi'i seilio ar ddŵr, inciau, plastigau a chynhyrchion eraill. Gall gynnal tryloywder y cynhyrchion. Gellir ei ddefnyddio fel masterbatch tryloyw o sylffad bariwm, a gall wella sglein yr wyneb yn sylweddol, caledwch ffilm paent, gwrthsefyll y tywydd, a Ffocws ategol ar gostau a'u lleihau.\nSylffad bariwm ar gyfer paent\nSylffad bariwm ar gyfer lliw olew


Strictly Slotiau Symudol | Ystafell Casino Symudol\nBet365 Casino Symudol | Slotiau Mobile UK\nIonawr 1, 2014\nWild Jack Casino Symudol\nYstafell Casino Symudol\ny Ystafell Casino Symudol cymryd camau gemau ar-lein i lefel newydd drwy roi chwaraewyr gyda'r Ystafell Casino, nid yn unig dabled & opsiwn symudol, i chwarae o unrhyw le, ond gyda'u oer a gemau sy'n canolbwyntio ar genhadaeth gyffrous sy'n eich galluogi i herio eich hun ar lefel uwch, i ddod yn arbenigwr hapchwarae gyda tlysau a bathodynnau i brofi hynny!\nBonws Ystafell Casino Symudol Match Adneuo yn Gyntaf\n100% hyd at € 150\nchwarae Dros 280 gemau\nParhad Casino Adolygiad Symudol Ystafell..\nMeddalwedd Ystafell Casino Symudol\nMae'r meddalwedd ystafell casino ac ystafell casino ffôn smart yn darparu safleoedd ac arweinydd-fyrddau sy'n eich galluogi i fwynhau mwy na dim ond y wefr y profiad hapchwarae, ond mae'r gystadleuaeth sy'n bodoli rhwng y slotiau symudol a chwaraewyr bonws casino symudol. Mae'r meddalwedd ei greu gan Ellmount Hapchwarae Limited ac wedi ei drwyddedu ym Malta a Curacao, yswirio eich trafodion a gwybodaeth bersonol yn ddiogel bob amser.\nYstafell Casino Gemau Symudol\nYstafell Casino ar gyfer Dabled a symudol yn darparu 280+ gemau i bawb ei fwynhau, boed yn gemau slot symudol neu gemau bwrdd traddodiadol, mae rhywbeth i bawb i wireddu eu hyfedredd hapchwarae. Gyda gemau newydd fel Penddelw y Banc a'r Reels mwy manwl Bywyd slotiau symudol, gallwch fwynhau camu i ffwrdd oddi wrth eich ffefrynnau slotio wrth gefn fel Starburst a TwinSpin. Kick i mewn gêr uchel gyda gemau jacpot fel Moolah Mega a miliynau Mawr, neu eistedd yn ôl a mwynhau eich hoff gemau bwrdd gan gynnwys blackjack a roulette.\nCasino Adolygiad Symudol Ystafell Parhad ?\nGwefan Ystafell Casino Symudol\nlobïo Ystafell Casino Symudol\nAdneuon Ystafell Casino Symudol & Ymadawiadau\nPan fyddwch yn barod i wneud blaendal, codwch o'r dewis canlynol sy'n addas i chi orau: Visa, MasterCard, Click2Buy, Skrill, NETeller, WebMoney, ClickandBuy, PaySafeCard, GiroPay, Ukash a banc yn trosglwyddo. Pryd hoffech chi gasglu eich enillion, cysylltu â'r ariannwr i weld pa opsiynau payout gweithio orau ar gyfer eich lleoliad penodol. Er bod Visa, Neteller a Moneybookers yn rhai cyffredinol, gall fod yn opsiwn adfer well ar gyfer eich anghenion, a gall yr ariannwr esbonio pob un o'ch dewisiadau yn unol â hynny. Pan oes gennych gwestiynau, ymgynghori cynrychiolydd dros y ffôn, Skype, byw sgwrsio neu drwy eu adran "Ateb Instant" ar y wefan.\nBonysau Ystafell Casino Symudol\nPan fyddwch yn cofrestru ar gyfer gwobrau cyfrif yn Casinoroom ar-lein, neu ffôn symudol ystafell casino, byddwch yn derbyn mwy nag un bonws ar ôl i chi wneud eich blaendal yn gyntaf. Byddwch yn derbyn 100% gêm ar eich blaendal yn gyntaf at € 150, ac un arall 5 ewro casino rhad ac am ddim bonws ystafell yn syml ar gyfer gwneud y blaendal!\nCliciwch Yma i Cofrestrwch ar gyfer Ystafell Casino Symudol


Ein Garddwriaethwyr Gardd – Ayshea Cunniffe-Thomas |\nEin Garddwriaethwyr Gardd – Ayshea Cunniffe-Thomas\n23 April 2020 gan Bruce Langridge\nDewch i gwrdd ag Ayshea, garddwriaethydd rhagorol yr Ardd sy’n tyfu planhigion i’w harddangos ac i’w gwerthu, ac sydd hefyd yn gofalu am ein prentisiaid.\nMae’n ddigon posibl bod ymwelwyr â’r ardd wedi sylwi ar ein garddwriaethydd, Ayshea\nMae’n aml yn cael ei gweld yn gyrru’r bygi garddio, gyda phlanhigion y mae wedi eu tyfu ei hun, i lawr i’n hardal Gwerthu Planhigion yn y Porthdy. Ei gwallt pinc sy’n sefyll allan – mae ei gwallt wedi bod yn binc trwy gydol yr amser y mae’r rhan fwyaf o’r staff wedi ei hadnabod, ac mae wedi bod gyda ni ers tua deng mlynedd bellach. Ond nid ei gwallt pinc yn unig sy’n sefyll allan, mae hi’n arddwriaethydd penigamp hefyd.\nBle cefaist ti dy fagu Ayshea?\nRwy’n byw mewn pentref ychydig y tu allan i Gaerfyrddin o’r enw Llan-gain. Ychydig flynyddoedd yn ôl, llwyddom i brynu’r tŷ lle cefais fy magu, ac felly dyma lle rydym yn magu ein plant ni ’nawr. Mae angen LLAWER o waith ar y tŷ a’r ardd, ond rydw i wrth fy modd yma. Mae’r golygfeydd yn anhygoel!\nWedi cael fy magu mewn ardal wledig, roeddwn bob amser yn hoff iawn o fyd natur. Rwy’n cofio mynd am droeon natur pan oeddwn yn yr ysgol gynradd a chael fy swyno gan y blodau a oedd yn tyfu yn y gwrychoedd. Byddwn yn mwynhau helpu fy nhad yn ein gardd lysiau, er mae’n debyg bod gen i fwy o ddiddordeb mewn bwyta’r pys na dim byd arall, a helpu fy mam yn ei thŷ gwydr lle roedd ganddi winwydden yn tyfu. Mae’r tŷ gwydr wedi hen ddiflannu ond mae’r winwydden yn dal i fod yno! Treuliwyd oriau gyda fy ffrindiau allan ar ein beiciau, yn adeiladu cuddfannau, yn mynd ar anturiaethau. Roedd yn amser mor hyfryd, di-hid.\nSut y bu i ti ddechrau gweithio ym myd garddwriaeth?\nRoeddwn tua 17 oed, yn gweithio’n rhan-amser yn ein tafarn leol ac yn chwilio am waith llawn-amser. Roedd gan un o’n cwsmeriaid rheolaidd feithrinfa fasnachol, a chynigiodd swydd i mi dros yr haf. Un o’m tasgau cyntaf oedd ‘cymryd toriadau’. Dydw i ddim yn credu fy mod erioed wedi gweld hyn yn cael ei wneud o’r blaen, neu hyd yn oed yn gwybod ei fod yn bosibl. Dywedais ‘Beth?! Rydych chi’n cymryd y darn hwn o blanhigyn, yn ei osod yn y compost ac yn gwneud planhigyn arall?!?!’ Anhygoel! O hynny ymlaen roeddwn i wedi gwirioni! Roedd gweld rhes ar ôl rhes o’r planhigion plwg hyn yn anhygoel. Rhesi syth, yn rhoi cymaint o foddhad. Ac roedd gennym dîm mor wych, roeddem bob amser yn cael hwyl.\nUnrhyw hyfforddiant arbennig?\nAr ôl gweithio mewn meithrinfeydd am ychydig flynyddoedd, roeddwn yn meddwl ei bod yn hen bryd i mi gael cymhwyster, felly i ffwrdd â fi i Goleg Garddwriaethol Pershore yn Swydd\nGaerwrangon. Es ati i wneud NCH, Meithrinfa. Ychydig flynyddoedd ar ôl hynny, euthum i CCTA, sef Coleg Sir Gâr erbyn yn, lle cwblheais fy HND mewn Garddwriaeth. Treuliais flwyddyn yn Longwood Gardens yn PA, yr Unol Daleithiau, lle roeddwn yn fyfyriwr rhyngwladol, yn cylchdroi trwy bob rhan o’r ardd. Roedd hwn yn gyfle gwych, a byddwn yn ei argymell i unrhyw arddwriaethydd ifanc. Mewn gwirionedd, byddwn yn argymell unrhyw fath o deithio; mae gweithio mewn lleoedd eraill yn cynnig cymaint o amrywiaeth i chi o ran sut y mae pethau’n cael eu gwneud yn wahanol, y ffordd y mae lleoedd yn cael eu rhedeg, a sut y gall cyllid – neu ddiffyg cyllid – effeithio ar y ffordd y mae sefydliad yn cael ei redeg. Ac, os ydych yn caru garddwriaeth ond nad ydych yn gwybod pa lwybr penodol yr hoffech ei ddilyn, rhowch gynnig ar bob un. Rwyf wedi bod yn ffodus i weithio yn y rhan fwyaf o sectorau’r diwydiant (ai dyna’r ymadrodd iawn?); fodd bynnag, gweithio mewn meithrinfa yw fy hoff faes. Cofiwch chi, cymerodd tua 15 mlynedd i mi sylweddoli hynny!\nBeth yw prif rôl dy swydd?\nMae fy swydd wedi’i rhannu’n 50/50 (mae hyn yn hyblyg, yn dibynnu). Mae hanner fy ngwaith yn y twnnel polythen lle rydym yn tyfu planhigion ar gyfer gwahanol rannau o’r Ardd. Mae hyn yn golygu tyfu yn bennaf ar gyfer y Rhodfa a’r Ardd Ddeufur. Felly, planhigion lluosflwydd llysieuol yn bennaf, ond rhywfaint o hau hadau a lluosogi coed a llwyni. Rwyf hefyd yn goruchwylio’r gwaith o gynhyrchu ein planhigion ein hunain ar gyfer yr ardal Gwerthu Planhigion. Yna, wrth gwrs, mae’r holl brosiectau eraill rydyn ni’n ymwneud â nhw. Hau hadau o deithiau casglu planhigion, tyfu i gontract ac, wrth gwrs, y prosiect Ginkgo yr wyf yn hynod falch i mi fod yn rhan ohono. Rwy’n dal i gael diweddariadau rheolaidd ar sut mae ‘fy mabanod’ yn dod yn eu blaen, sy’n wych!\nRwy’n treulio hanner arall fy amser yn gofalu am ein prentisiaid. Fi yw eu haseswr ac rwy’n gosod gwaith ar eu cyfer, yn sicrhau eu bod yn dysgu ac yn cwblhau tasgau sy’n cyd-fynd â’r modiwlau C&G, ac yn cadw golwg arnynt yn gyffredinol. Rwyf bob amser wrth law i roi cyngor neu i’w helpu lle bynnag y bo modd, ac i sicrhau eu bod yn gwneud yn iawn ac yn mynd i’r cyfeiriad cywir. I mi, nid yw hyn yn ymwneud â’r ochr broffesiynol yn unig, mae gennym feddwl mawr o’n prentisiaid fel pobl hefyd, felly mae hyn yn cynnwys unrhyw beth lle gallai fod arnynt angen help. Rwyf bob amser ar gael, 24/7 os bydd arnynt fy angen.\nSut y mae’r coronafeirws yn effeithio ar dy waith?\nI’r ychydig ohonom sy’n dal i weithio, mae’n ymdrech dda gan y tîm. Rydym i gyd yn gweithio gyda’n gilydd, mewn ffordd o siarad, wrth gwrs. Yn bersonol, mae wedi bod yn wych parhau i weithio, cael y mymryn hwnnw o normalrwydd. Ond fyddwn i ddim yn dweud nad yw’n anoddach, oherwydd mae yn anoddach. Byddaf yn hapus iawn i weld gweddill ein tîm ’nôl ar y safle, oherwydd nid yn unig y bydd yn ysgafnhau’r pwysau, rwyf hefyd yn gweld eisiau eu hwynebau i gyd, yn ogystal â’r tynnu coes a’r hwyl. Rydym yn dal i fod yn dîm hebddyn nhw, ond nid yn dîm cyflawn. Ac rwy’n siŵr y bydd Blue (Barnes-Thomas) yn cael haint o weld faint o courgettes fydd ganddo!\nYdy gweddill y tîm Garddwriaethol yn ymdopi’n iawn?\nMae pawb fel pe baent yn bwrw ymlaen â phethau. Beth arall allwn ni ei wneud? Mae’n amser mor rhyfedd. Ac er fy mod yn mwynhau heddwch a thawelwch yr Ardd i ddechrau,\n’nawr, wrth weld y planhigion yn blodeuo ac yn edrych yn wych, rwy’n teimlo ei bod yn drueni na all yr ymwelwyr fod yma i weld y cyfan. Yn enwedig gyda’r tywydd gogoneddus rydyn ni wedi bod yn ei gael.\nA elli di ddweud wrthym beth yw dy hoff blanhigyn ac, efallai, dy hoff ran o’r Ardd?\nMae fy hoff blanhigyn yn newid TRWY’R amser. Ar hyn o bryd rwy’n hoffi mynawyd y bugail. Yn anffodus, rwyf wedi darganfod bod fy ieir yn eu hoffi gymaint â mi. Wrth iddynt ddatblygu clwmp braf ac edrych fel pe baent ar fin cynhyrchu blodau, maent yn cael eu difetha gan y cnafon bach pluog! Felly, rwyf wedi gorfod buddsoddi mewn gorchuddion bambŵ i’w hamddiffyn. A cheisio peidio â phrynu rhagor o fynawyd y bugail neu, o leiaf, darganfod pa rai nad ydynt yn hoffi eu sglaffio. Fy hoff ran o’r Ardd yw ardal yr Ardd Wyllt y tu hwnt i’r Gwelyau Llechi, yn edrych dros y llynnoedd. Mae’n heddychlon allan yno, ac ardal nad ydw i’n ei gweld yn rhy aml. Felly, bob hyn a hyn, pan fyddaf mewn bygi am ba reswm bynnag, byddaf yn mynd am dro cyflym yno i weld beth sy’n digwydd, beth sydd wedi tyfu, ac i geisio gweld glas y dorlan. Rwyf wedi gweld glas y dorlan ddwywaith mewn bron deng mlynedd o weithio yma. Roedd y tro diwethaf tua chwe mis yn ôl, felly rwy’n falch o weld eu bod yn dal i fod o gwmpas.\nDywed ychydig am y partïon yr oeddet yn arfer mynd iddynt yn y Cwrt Stablau cyn i’r Ardd Fotaneg gymryd yr awenau\nRoedd fy ffrind Mad Mark (sy’n dweud y cyfan, mewn gwirionedd) Richards yn berchen ar yr hyn sydd bellach yn siop anrhegion a’r swyddfa farchnata uwchben. Roedden ni’n arfer cael partïon yn lle Mark. Fodd bynnag, os ydych chi am gael unrhyw fanylion, byddai’n well i chi siarad â Mad Mark gan fod ei gof yn llawer gwell na fy un i! Ond gallaf ddweud un peth, mae yna ysbryd yn y Cwrt Stablau, yn bendant …\n6 September 2019 gan Bruce Langridge\nGrowing the FutureGarddwriaethPeople\n5 August 2019 gan Bruce Langridge\n18 January 2019 gan Bruce Langridge\n25 April 2019 gan Bruce Langridge